**J e g y z ő k ö n y v**

Készült Budapest Főváros XX. kerület Pesterzsébet Önkormányzat Képviselő-testülete ***2019. április 11-én 14 órakor*** (Budapest, XX., Kossuth Lajos tér 1., I. em. 63-64.) megtartott **nyílt** üléséről.

Jelen vannak: Szabados Ákos polgármester, Juhász Lajosné alpolgármester, Kovács Eszter alpolgármester, Nemes László alpolgármester, Csaszny Márton, Fekete Katalin, Fekete László, Kaiser György, Komoróczy László, Mach Péter, Marton Sándorné, Márkus Jánosné, Nagy Lászlóné, Nemesné Németh Judit, Rostagni Attila, Somodi Klára, Völgyesi Krisztián.

Távol van: Bada-Gémesi Emese.

Tanácskozási joggal jelen vannak: dr. Demjanovich Orsolya jegyző, Kócziánné dr. Pohl Mónika aljegyző, a főépítész, valamint a Polgármesteri Hivatal osztályvezetői, osztályvezető-helyettesei.

Szabados Ákos: Köszönti a megjelenteket, megállapítja, hogy 17 képviselő van jelen az ülésteremben, az ülés határozatképes. Külön köszönti dr. Makádi Katalin kapitány asszonyt, valamint dr. Terdik Tamás urat, Budapest Rendőrfőkapitányát és a meghívott vendégeket. Tájékoztatja a képviselő-testületet, hogy Bada-Gémesi Emese képviselőtársuk jelezte távolmaradását. Javaslatot tesz az ülés napirendi pontjaira. Kéri a következő előterjesztések napirendre vételét:

***23. napirend:*** Javaslat az Országos Görpark Programban való részvételre

Előadó: Szabados Ákos polgármester

Tárgyalja: Pénzügyi Bizottság,

 Egészségügyi és Sport Bizottság,

 Környezetvédelmi és Városfejlesztési Bizottság

***24. napirend:*** Javaslat a településkép védelméről szóló rendelet megalkotására

Előadó: Szabados Ákos polgármester

Tárgyalja: Jogi, Igazgatási és Közbiztonsági Bizottság,

 Gazdasági Bizottság,

Környezetvédelmi és Városfejlesztési Bizottság

***25. napirend:*** Javaslat a Főváros Pedagógiai Szakszolgálat intézményvezetői (főigazgatói) állására beérkezett pályázat véleményezésére – Zárt ülésre javasolt

Előadó: Szabados Ákos polgármester

Tárgyalja: Oktatási, Kulturális, Ifjúsági és Informatikai Bizottság

***26. napirend:*** Javaslat a József Attila Nyelvoktató Nemzetiségi Általános Iskola intézményvezetői állására beérkezett pályázat véleményezésére -Zárt ülés!

Előadó: Szabados Ákos polgármester

Tárgyalja: Oktatási, Kulturális, Ifjúsági és Informatikai Bizottság

***27. napirend:*** Javaslat a Budapest XX. kerületi Hajós Alfréd Általános Iskola Intézményvezetői állására beérkezett pályázat véleményezésére -Zárt ülés!

Előadó: Szabados Ákos polgármester

Tárgyalja: Oktatási, Kulturális, Ifjúsági és Informatikai Bizottság

***28. napirend:*** Javaslat a Budapest XX. kerületi Gyulai István Általános Iskola Intézményvezetői állására beérkezett pályázat véleményezésére -Zárt ülés!

Előadó: Szabados Ákos polgármester

Tárgyalja: Oktatási, Kulturális, Ifjúsági és Informatikai Bizottság

Előterjesztés hiányában a „Fellebbezések” című napirendet nem tárgyalják. Kéri, hogy a „Polgármesteri beszámolót” követően első napirendként tárgyalják a „Beszámoló a Budapesti Rendőr-főkapitányság XX. és XXIII. kerületi Rendőrkapitányság 2018. évi tevékenységéről”, című előterjesztést, azt követően a „Javaslat adomány befogadására rendőrségi dolgozók jutalmazása céljából” majd zárt ülésen a „Javaslat a Főváros Pedagógiai Szakszolgálat intézményvezetői (főigazgatói) állására beérkezett pályázat véleményezésére”, a „Javaslat a József Attila Nyelvoktató Nemzetiségi Általános Iskola intézményvezetői állására beérkezett pályázat véleményezésére”, a „Javaslat a Budapest XX. kerületi Hajós Alfréd Általános Iskola Intézményvezetői állására beérkezett pályázat véleményezésére”, a „Javaslat a Budapest XX. kerületi Gyulai István Általános Iskola Intézményvezetői állására beérkezett pályázat véleményezésére” című napirendeket.

Csaszny Márton: A Gazdasági Bizottság kéri a „Javaslat a Bp. XX. Kossuth Lajos u. 68. és Kossuth Lajos u. 146. szám alatti ingatlanok további hasznosítására” című előterjesztés napirendről történő levételét.

Völgyesi Krisztián: Sajnálattal észrevételezi, hogy több előterjesztés csak hétfőn került fel az Ftp-tárhelyre. Véleménye szerint ennyi idő alatt nem lehetett átnézni ezeket az anyagokat, így tartózkodni fog a szavazásnál.

Szabados Ákos: Megállapítja, hogy a napirendre vonatkozóan más javaslat nem hangzik el.

Szavazásra teszi fel a „Fellebbezések”, valamint a „Javaslat a Bp. XX. Kossuth Lajos u. 68. és Kossuth Lajos u. 146. szám alatti ingatlanok további hasznosítására” című előterjesztések napirendről történő levételének elfogadását.

Megállapítja, hogy a jelenlévő 17 képviselő 16 igen 0 nem 1 tartózkodással elfogadja azt.

Szavazásra teszi fel a „Javaslat az Országos Görpark Programban való részvételre” a a „Javaslat a településkép védelméről szóló rendelet megalkotására” a „Javaslat a Főváros Pedagógiai Szakszolgálat intézményvezetői (főigazgatói) állására beérkezett pályázat véleményezésére” a „Javaslat a József Attila Nyelvoktató Nemzetiségi Általános Iskola intézményvezetői állására beérkezett pályázat véleményezésére” a „Javaslat a Budapest XX. kerületi Hajós Alfréd Általános Iskola Intézményvezetői állására beérkezett pályázat véleményezésére” a „Javaslat a Budapest XX. kerületi Gyulai István Általános Iskola Intézményvezetői állására beérkezett pályázat véleményezésére” című előterjesztések napirendre vételének elfogadását.

Megállapítja, hogy a jelenlévő 17 képviselő 16 igen 0 nem 1 tartózkodással elfogadja azt.

Szavazásra teszi fel annak elfogadását, hogy a „Polgármesteri beszámolót” követően első napirendként tárgyalják a „Beszámoló a Budapesti Rendőr-főkapitányság XX. és XXIII. kerületi Rendőrkapitányság 2018. évi tevékenységéről”, című előterjesztést, utána a „Javaslat adomány befogadására rendőrségi dolgozók jutalmazása céljából” című anyagot és ezt követően vegyék napirendre a zárt ülésre javasolt előterjesztéseket.

Megállapítja, hogy a jelenlévő 17 képviselő 16 igen 0 nem 1 tartózkodással elfogadja azt.

Szavazásra teszi fel az egész módosított napirend elfogadását.

Megállapítja, hogy a jelenlévő 17 képviselő 16 igen 0 nem 1 tartózkodással elfogadja azt.

**065/2019. (IV. 11.) Ök. sz. határozat**

a Képviselő-testület

*I. a 2019. április 11-ei ülésén az alábbi napirendi pontokat tárgyalja:*

1. Beszámoló a két ülés között eltelt időszak munkájáról
2. Beszámoló a Budapesti Rendőr-főkapitányság XX. és XXIII. kerületi Rendőrkapitányság 2018. évi tevékenységéről
3. Javaslat adomány befogadására rendőrségi dolgozók jutalmazása céljából
4. Javaslat bírósági ülnökök megválasztására – Zárt ülés!
5. Javaslat Sárkányölő Szent György elismerés odaítélésére – Zárt ülés!
6. Javaslat Szent Flórián elismerés odaítélésére – Zárt ülés!
7. Javaslat a Főváros Pedagógiai Szakszolgálat intézményvezetői (főigazgatói) állására beérkezett pályázat véleményezésére – Zárt ülésre javasolt
8. Javaslat a József Attila Nyelvoktató Nemzetiségi Általános Iskola intézményvezetői állására beérkezett pályázat véleményezésére -Zárt ülés!
9. Javaslat a Budapest XX. kerületi Hajós Alfréd Általános Iskola Intézményvezetői állására beérkezett pályázat véleményezésére -Zárt ülés!
10. Javaslat a Budapest XX. kerületi Gyulai István Általános Iskola Intézményvezetői állására beérkezett pályázat véleményezésére -Zárt ülés!
11. Javaslat a kitüntető címek adományozásáról szóló 15/2018. (V. 29.) önkormányzati rendelet módosítására
12. Javaslat a tevékenységüket Pesterzsébeten kifejtő civil szervezetek 2019. évi helyi programjai végrehajtásának támogatására kiírt pályázat elbírálására
13. Javaslat a BURSA Hungarica 2020. Felsőoktatási   Önkormányzati Ösztöndíjpályázathoz való csatlakozásra
14. Javaslat a Pesterzsébet-Központi Református Egyházközség kérelmének támogatására
15. Javaslat az egyházaknak biztosított támogatás 2019. évi felosztására
16. Javaslat tulajdonosi döntések meghozatalára a Magyar Testgyakorlók Köre Budapest használatában lévő, Bp. XX. kerület, Vízisport u. 20-28. sz. alatti ingatlanon multifunkcionális pálya létesítésére
17. Javaslat együttműködési megállapodás szövegének elfogadására, valamint előirányzat módosítására a Budapest XX. kerület, Zodony u. 2. szám alatti Sporttelepen létesítendő öltözőblokk megépítése érdekében
18. Javaslat Pesterzsébeti Gézengúz Óvoda Gyöngyszem Tagóvoda részére felajánlott udvari játszóeszköz elfogadására
19. Javaslat a Bp. XX. Kossuth Lajos utca 59. alatti helyiség ingyenes használatba adására a ClubNetCet Internetes Ismeretterjesztő Egyesület részére
20. Javaslat a Bp. XX. Tátra tér 1. szám alatti önkormányzati tulajdonban lévő volt általános iskola ingatlanának hasznosítására
21. Javaslat a Bp. XX. Zodony u. 1. szám (170187/91 hrsz) alatt található Pesterzsébeti Uszoda további üzemeltetésére
22. Javaslat a Budapest XX. kerület 176715 hrsz. (Bp. XX. Vécsey u. 16.) alatti 1212/3553 önkormányzati részilletőségű ingatlan további hasznosításával kapcsolatos döntés meghozatalára
23. Javaslat a Bp. XX. Zodony u. 1. (170187/81 hrsz) szám alatti Pesterzsébeti Jégcsarnok felújításához önerő biztosítására

24. Javaslat az Országos Görpark Programban való részvételre

25. Javaslat a településkép védelméről szóló rendelet megalkotására

26. Bizottságok beszámolói, tagcserék, kérdések, bejelentések, interpellációk

*II. a 2019. április 11-ei ülésén az alábbi napirendi pontokat nem tárgyalja:*

* Fellebbezések
* Javaslat a Bp. XX. Kossuth Lajos u. 68. és Kossuth Lajos u. 146. szám alatti ingatlanok további hasznosítására

Felelős: Szabados Ákos polgármester

Határidő: azonnal

Szabados Ákos: Szavazásra teszi fel annak elfogadását, hogy a „Javaslat bírósági ülnökök megválasztására”, a „Javaslat Sárkányölő Szent György elismerés odaítélésére”, a „Javaslat Szent Flórián elismerés odaítélésére” a „Javaslat a Főváros Pedagógiai Szakszolgálat intézményvezetői (főigazgatói) állására beérkezett pályázat véleményezésére” a „Javaslat a József Attila Nyelvoktató Nemzetiségi Általános Iskola intézményvezetői állására beérkezett pályázat véleményezésére” a „Javaslat a Budapest XX. kerületi Hajós Alfréd Általános Iskola Intézményvezetői állására beérkezett pályázat véleményezésére” a „Javaslat a Budapest XX. kerületi Gyulai István Általános Iskola Intézményvezetői állására beérkezett pályázat véleményezésére” című előterjesztéseket zárt ülés keretében tárgyalja meg a képviselő-testület.

Megállapítja, hogy a jelenlévő 17 képviselő 16 igen 0 nem 1 tartózkodással elfogadja azt.

**066/2019. (IV. 11.) Ök. sz. határozat**

a Képviselő-testület

a *2018. április 11-ei ülésén* az alábbi napirendi pontokat zárt ülés keretében tárgyalja:

* Javaslat bírósági ülnökök megválasztására.
* Javaslat Sárkányölő Szent György elismerés odaítélésére.
* Javaslat Szent Flórián elismerés odaítélésére.
* Javaslat a Főváros Pedagógiai Szakszolgálat intézményvezetői (főigazgatói) állására beérkezett pályázat véleményezésére.
* Javaslat a József Attila Nyelvoktató Nemzetiségi Általános Iskola intézményvezetői állására beérkezett pályázat véleményezésére.
* Javaslat a Budapest XX. kerületi Hajós Alfréd Általános Iskola Intézményvezetői állására beérkezett pályázat véleményezésére.
* Javaslat a Budapest XX. kerületi Gyulai István Általános Iskola Intézményvezetői állására beérkezett pályázat véleményezésére.

Felelős: Szabados Ákos polgármester

Határidő: azonnal

Szabados Ákos: Az ülés vezetését a „Beszámoló a két ülés között eltelt időszak munkájáról” című előterjesztés megtárgyalása idejére átadja Kovács Eszter alpolgármester részére.

Kovács Eszter: Az ülés vezetését átveszi.

***1. napirendi pont:*** Beszámoló a két ülés között eltelt időszak munkájáról

Előadó: Szabados Ákos polgármester

*Tisztelt Képviselő-testület!*

**Március 13-án**

színvonalas emlékműsorral és koszorúzással emlékeztünk az 1848-49-es forradalom és szabadságharc 171. évfordulójára.

**Március 17-én**

IX. alkalommal – nagy sikerrel és mintegy 400 érdeklődővel - került megrendezésre a Pesterzsébeti Vajda Gipsy Koncertzenekar Tavaszköszöntő koncertje a Csili Művelődési Központ Színháztermében.

**Pénzügyi-számviteli jellegű információk**

Számlák egyenlege 2019. április 9-én:

Költségvetési számla egyenlege: 561 194 E Ft,

A bérlakás értékesítési számla egyenlege: 335 584 E Ft,

Egyéb helyiség, telek értékesítési számla egyenlege: 474 343 E Ft.

A számlák lekötései: A számlákon lekötés nincs.

Munkabér hitelünk nincs.

Folyószámlahitelünk nincs.

**Közbeszerzéssel kapcsolatos információk:**

* Az „Építési, vegyes és zöldhulladék összegyűjtése, elszállítása, hivatalos hulladék ártalmatlanító helyen történő elhelyezése” tárgyú közbeszerzési eljárásban a szerződést aláírtuk a Fido Kft. nyertes ajánlattevővel.

**Folyamatban levő közbeszerzési eljárások:**

* A „Csili Művelődési Központ udvarának, illetve A és B épületének belső felújítása” tárgyú közbeszerzési eljárás;
* Az „Útfelújítási munkák Budapest XX. ker. Pesterzsébet közigazgatási területén”

tárgyú (feltételes) közbeszerzési eljárás;

* A „Járda felújítási munkák Budapest XX. ker. Pesterzsébet közigazgatási területén” tárgyú (feltételes) közbeszerzési eljárás;
* A „Budapest XX. kerület Vágóhíd u. 38. sz. alatt található bekerített játszótér felújításának tervezése és kivitelezése” tárgyú, egyszerű beszerzési eljárás.

**Tájékoztatom a Tisztelt Képviselő-testületet, hogy:**

1./ A Bp. XX. Hosszú u. 73. szám alatti ingatlan vevője 2019. április 5-én az ingatlan vételárának hátralévő részét megfizette.

2./ A térfigyelő kamerarendszer fejlesztése folytatódik, új kamerák kerültek kihelyezésre, ezek rendszerbeállításával megkezdődött a tesztüzemeltetés, a tesztjelek fogadása. Az éles működés várhatóan 2019. április 20-án megkezdődik. Ebben az évben közel 100 kamerás rendszer működik majd a kerületben.

3./ A Jahn Ferenc Dél-pesti Kórház és Rendelőintézet kérelmére a Bp. XX. Köves út 1. sz alatti ingatlanon új MRI és CT diagnosztikai épület építési engedélyezési eljárása van folyamatban BFKH I. Kerületi Hivatalánál, mivel a beruházás az Egészséges Budapest Program megvalósításával összefüggő, nemzetgazdasági szempontból kiemelt jelentőségű ügy.

4./ A Tisztelt Képviselő-testület a 2018. szeptember 13-án megtartott ülésén a következő határozatot hozta:

**203/2018. (IX. 13.) Ök. sz. határozat**

a Képviselő-testület

I. tudomásul veszi a Budapest XX. kerület Tátra téri Piac jogi helyzetének rendezésére készült előterjesztésben foglaltakat.

II. a továbbiakban is fenntartja szándékát a Budapest XX. kerület Tátra téri Piac jogi helyzetének mindenki számára megnyugtató rendezésére, de tekintettel az ügyben folyamatban lévő tulajdonjog megállapítására vonatkozó perre, majd az ebben a perben keletkező jogerős és végrehajtható határozat alapján tudja a szükséges intézkedéseket megtenni.

III. felkéri a frakcióvezetőket és a Gazdasági Bizottság elnökét, hogy a megkezdett tárgyalásokat a piaci kereskedőkkel folytassa.

Határidő: adott

Felelős: Szabados Ákos polgármester

A frakcióvezetők és a Gazdasági Bizottság elnöke 2019. január 29. napján folytattak megbeszélést a piaci kereskedők egy részével, melynek következményeként dr. Virág István ügyvéd úr és Kócziánné dr. Pohl Mónika aljegyző asszony 2019. február 19. napján személyesen egyeztetett a piaci kereskedők egy részének képviselőivel, valamint dr. Hágen András ügyvéd úrral. Dr. Hágen András ügyvéd úr 2019. február 20. napján e-mailen küldött levelében összefoglalta, hogy milyen rendezési javaslatuk van a Tátra téri Piac jogi helyzetével kapcsolatosan, melyet 1. számú mellékletként csatolok.

Tájékoztatom továbbá a Tisztelt Képviselő-testületet, hogy a Tejkalmár Kft. és társai felpereseknek Budapest Főváros XX. kerület Pesterzsébet Önkormányzata alperes ellen tulajdonjog megállapítása iránt indított perében a Fővárosi Törvényszék 2019. április 9. napjára tűzte ki a per első tárgyalását.

***Melléklet:*** *1. számú melléklet: dr. Hágen András ügyvéd úr 2019. február 20. napján küldött levele*

Csaszny Márton: A Gazdasági Bizottság a ciklus alatt értékesített lakásokról és helyiségekről, illetve telkekről kért egy beszámolót. Hangsúlyozza, hogy a következő ciklusban ezek az értékesítések jelentősen emelik a képviselő-testület mozgásterét. Összesen egymilliárd-kettőszáznegyvenhárommillió-ötvennyolcezer forint a bevételük az értékesítésekből. Ebből a Duna Garden értékesítési összegét kölcsöntörlesztésre fordította az önkormányzat, így összesen 503 M Ft összeg keletkezett ebben a ciklusban. A Gazdasági Bizottság ellenezte az ingatlanok értékesítését, mert inkább a gazdálkodást próbálják kihangsúlyozni. Ezeket a helyiségeket és lakásokat nem lehetett volna megfelelő állapotba hozniuk a lakásgazdálkodáshoz. A beszámolóban szereplő 809 M Ft 62 %-át ebben a ciklusban értékesítették.

A piaccal kapcsolatos megbeszélést konstruktívnak tartja, a kereskedők befogadókészek voltak a megoldási lehetőségek keresését illetően. Továbbra is fenntartják a rendezés lehetőségét, amennyiben szükséges további egyeztetések lefolytatására is hajlandók.

Somodi Klára: Többször felmerült az SZTK mögötti pavilonok ügye, ezzel a témával sokszor foglalkoztak a képviselő-testületi ülésen. A képviselő-testület is támogatta azt a korábbi határozati javaslatot, melyben már lépéseket tettek arra, hogy megoldják az ottani helyzetet. A februári képviselő-testületi ülésen másodszor kérte Puskás Péter Pál osztályvezető úrtól, hogy fokozottan kísérjék figyelemmel ezt a területet. A tegnapi nap folyamán kapta meg az intézkedési esetek összesítését osztályvezető úrtól. Szerinte mindenkit meglep majd az a tény, hogy negyvenegy alkalommal történt intézkedés a pavilonsor területén. A környékbeli lakosok azóta is folyamatosan felkeresik ez ügyben. Elégedetlenek a jelenlegi borzalommal kapcsolatban és aláírásokat gyűjtöttek ez ügyben. Körzetében a pavilonsor környékén gyűjtötték össze a 214 db aláírást. Átadja Szabados Ákos polgármesternek az aláírásokat és kéri, hogy találjanak megoldást az ott lakók nyugalmának biztosítása érdekében.

Szabados Ákos: Átveszi az aláírásokat képviselő asszonytól és bizakodva mondja el, hogy konkrétban ebben az ügyben felvették a kapcsolatot a Dél-pesti Kórház vezetőségével. A napokban aláírták azt a levelet, melyben tisztázták, hogy a terület a főváros tulajdonában van, a kórház csak használja azt. Háromoldalú közös fellépésre van szükség ahhoz, hogy az ott lévő épületeket elbontsák. Kócziánné dr. Pohl Mónika aljegyző asszonyt kérte fel a további folyamatok egyeztetésére. Köszöni a lakók közreműködését és segítségét, hisz ez mindenképp gyorsítja a probléma rendeződését és előbb, vagy utóbb – reméli minél előbb - költségvetési tételként szerepel majd az önkormányzat költségvetésében a feladat végrehajtása.

Nemes László: A frakcióvezetők és a Gazdasági Bizottság elnöke kapott megbízást a Tátra téri piac ügyével kapcsolatos piaci tárgyalások lefolytatására. Véleménye szerint a soron következő képviselő-testületi ülésen önálló napirendként kell foglalkozzanak ezzel a témával, mert egy önálló napirendhez képest a „Polgármesteri beszámoló” messze nem összehasonlítható figyelmet kap. Nincs előterjesztés, így a tárgyaló delegáció tagjaként sem tudja a jogi lehetőségeket. Nem tudja, hogy milyen információt tud kiolvasni az anyagból, így azt kevésnek tartja. Így bizottságok sem tudják tárgyalni. Évek óta szorgalmazza, hogy ne a „Polgármesteri beszámoló”-ban tárgyaljanak meg tényleges napirendi pontokat, hanem önállóan. Megjegyzi, hogy határozati javaslat sem szerepel az anyagban. Amennyiben a képviselő-testület fenntartja azt a határozatát, hogy a bírósági jogerős ítéletig nem lép ebben az ügyben, akkor világosan kell látniuk, hogy ez évekig eltart. Ennek tudatában tegyék meg azt, hogy mit lépnek, vagy mit nem lépnek ebben az ügyben, viszont akkor legyen világos! Vagy vonják vissza ezt a határozatot, vagy pedig írják le, hogy milyen lehetőséget látnak a piaci kereskedők helyzetének rendezésére? Képviselőként és a tárgyaló bizottság tagjaként is kevésnek tartja a jelenlegi helyzetet.

Szabados Ákos: Elmondja, hogy a 1994 és 1998 közötti időszakban még Perlaki Jenő polgármester vitte ezt az ügyet, azóta ebben a képviselő-testületben ülnek egy páran, akik mindig hasonlókat mondanak, mint Nemes László alpolgármester úr, azután nem csinálnak semmit. Ezt nem kizárólag neki mondja kritikaként, hanem valamennyi képviselőnek.

Nemes László: Igen hasznos volt polgármester úr hozzászólása, mert így tud reagálni arra. Gondolkozott ezen és az egyik megoldásként esetleg a „Polgármesteri beszámoló” anyagát sem fogadja el, mert nem ért egyet azzal az egy bekezdéssel. Megjegyzi, hogy ezért nem szabad önálló témákat összevonni, hiszen nem tudja különválasztani azokat. Miután nem szeretné, ha ebből más következtetést vonnának le, így elfogadja a „Polgármesteri beszámolót”, de fenntartja azt a kérését, hogy a következő ülésre legyen ebből önálló napirend. Kéri a hivatal és az önkormányzat által megbízott ügyvéd segítségét. A frakcióvezetők, valamint a Gazdasági Bizottság elnöke a legutóbbi ülésén jutott arra, hogy a felmerülő alternatívákból nem tudják, hogy melyek azok, amelyek jogilag megvalósíthatók, nem tudják, hogy melyek azok, amelyek nem sértik a folyamatban lévő perben lévő érdekeket. Ezért kérték az önkormányzati és külsős jogászok segítségét is. Szeretné, ha ez a segítség megérkezne.

Kovács Eszter: A hét folyamán az Integrit-XX. Kft. vezetője, a Gazdasági Bizottsági elnöke, valamint a frakcióvezetők és az ügyvéd úr részvételével egyeztetést folytattak a piac ügyével kapcsolatban. Természetesen nyilván más, egyéb elfoglaltsága miatt Nemes László alpolgármester úr ezen nem tudott részt venni. Felkéri, hogy legközelebb a kollégáktól tájékozódjon arról, hogy mi hangzik el ezeken a beszélgetéseken és akkor lehet, hogy közelebb kerülnek a dolgok megfejtéséhez. Megállapítja, hogy a napirendi pont kapcsán több kérdés, hozzászólás nem hangzik el, a vitát lezárja.

Szavazásra teszi fel a „Beszámoló a két ülés között eltelt időszak munkájáról” című előterjesztés elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**067/2019. (IV. 11.) Ök. sz. határozat**

a Képviselő-testület

elfogadja a „Beszámoló a két ülés között eltelt időszak munkájáról” című előterjesztést.

Kovács Eszter: A napirendet lezárja, az ülés vezetését átadja Szabados Ákos polgármester úrnak.

Szabados Ákos: Az ülés vezetését átveszi.

***2. napirendi pont:*** Beszámoló a Budapesti Rendőr-főkapitányság XX. és XXIII. kerületi Rendőrkapitányság 2018. évi tevékenységéről

Előadó: Szabados Ákos polgármester

Szabados Ákos: Megnyitja a napirendi pontot. Kéri a bizottság véleményét.

Rostagni Attila: A Jogi, Igazgatási és Közbiztonsági Bizottság kéri a Budapesti Rendőr-főkapitányság XX. és XXIII. kerületi Rendőrkapitányság 2018. évi tevékenységéről szóló beszámoló elfogadását.

dr. Makádi Katalin: Tisztelettel köszönti a képviselő-testületet. Szóbeli kiegészítést nem kíván tenni a beszámolóhoz, csupán pár gondolatot szeretne hozzáfűzni a leírtakhoz. A 2012. év bázisidőszakát tekintve – a legnagyobb bűncselekményszámú bázisidőszak alapján – kiemeli az öt legfontosabb bűncselekményt. Ebből az elmúlt 6 évre visszamenőleg érzékelhető, hogy mennyit változott a kerület közbiztonsága. 2012-ben 1705 lopás történt, jelenleg 383. Betörés 2012-ben 399, 2018-ban 70 volt. Ezek a számok megtalálhatók a beszámolójában is. 2012-ben 148 db gépkocsifeltörés volt, 2017-ben 25. Gépjárműlopások száma 2012-ben 146 db, 2018-ban 14 db volt. Rablás 2012-ben 63, 2018-ban 10. Úgy érzi, hogy a kerületben dolgozók és beosztottjai, amit lehet mindent megtettek. A fővároshoz hasonlóan a kerületben is csökkentek a bűncselekményszámok és az eredményességi mutatók is feljebb kerültek. Rablás tekintetében 9,1 %-kos felderítési mutatójuk volt 2012-ben, jelenleg 87,5 %-kos az arány, ami azt jelenti, hogy rablás esetében tízből kilenc főt el is fognak. Ugyanilyen jók a mutatók a lopás területén, 7,4-ről 34,8-ra nőtt az eredményességük. Betörés esetén 1,9-ről 13,8-ra, gépkocsifeltörésnél 1-ről, 27,8 %-ra. Gépjárműlopás esetében 2012-ben nem volt elfogásuk, jelenleg 20 %-kos a felderítési mutatójuk. Köszönettel tartozik az önkormányzatnak, hiszen végig támogatták munkájukat az idei és a múlt évben is. Köszöni a lehetőséget, hogy karácsonykor, valamint a Sárkányölő Szent György elismeréssel a rendőrség napján is tudják jutalmazni a kollégákat. Köszöni a társszervek segítő munkáját, kiemeli a polgárőr szervezetet, valamint az önkormányzat rendvédelmi szervét. A térfigyelő rendszer működtetése során a Rendvédelmi Osztály is rendelkezik külön kamerákkal és tőlük is tudnak segítséget kérni. Amennyiben tudomásukra jut egy lopás, vagy rablás a kerület területén már rohannak is és külön kérés nélkül is tájékoztatják Őket a kamerák felvételeiről. A Rendvédelmi Osztállyal való kapcsolatuk szerinte példaértékű. Nem utolsó sorban kollégáinak is köszöni ezeket az eredményeket. Nélkülük nem lett volna eredményes a kapitányság munkája. Véleménye szerint a mutatók egy ideig tarthatók de a végtelenségig nem lehet felfelé haladni, de mindenképp ezeket a mutatókat szeretnék szinten tartani. A kapitányságon a beszámolók során készítettek egy promóciós filmet a munkájukról, szeretné bemutatni. Előtte szívesen válaszol a feltett kérdésekre.

*Nemes László alpolgármester úr* *1436-kor elgyagyja az üléstermet.*

Komoróczy László: Tisztelt Képviselő-testület! Tisztelt Főkapitány Úr! Nagy örömmel olvasta a beszámolót. Valóban az elmúlt években folyamatos javulásról adtak számot, a képviselők körzetében történt eseményeket továbbítják és próbálják biztosítani a pénzügyi fedezetet újabb kamerák és egyéb felszerelések beszerzéséhez.

Köszöni a Budapesti Rendőr-főkapitányság XX. és XXIII. kerületi Rendőrkapitányság 2018. évi munkáját, hiszen jó eredményekről számolnak be. főkapitány úrnak és rajta keresztül a többi rendőri szervnek is köszöni, a városközpontban jelenlévő és járőröző rendőrök munkáját. Hamarosan új képviselő-testület alakul és az új képviselőknek is folyamatos érdekük lesz az együttműködés javítása és további eredményessége. Jó munkát kíván dr. Makádi Katalin kapitány asszonynak és az állománynak.

*Nemes László alpolgármester úr 1437-korvisszatér az ülésterembe.*

Juhász Lajosné: Köszöni a Fidesz frakció nevében is a Budapesti Rendőr-főkapitányság XX. és XXIII. kerületi Rendőrkapitányság munkáját. A körzeti megbízottakkal való jó kapcsolat sokat jelent a képviselőknek. A rendszer nagyon jól működik a XX. kerületben. dr. Makádi Katalin kapitány asszony munkáját köszöni az ovizsaru program kapcsán is. Az ovisok számára ez sokat jelent, hiszen a különböző programokkal közelebb kerül hozzájuk a rendőrség. Hadd legyen egy kérésük is. Szeretnék, ha egy kicsit gyakrabban és nagyobb létszámban lenne jelen a kerületben a készenléti rendőrség. Előre is köszöni.

Nemes László: A Demokratikus Koalíció frakció nevében is köszöni a Budapesti Rendőr-főkapitányság XX. és XXIII. kerületi Rendőrkapitányság munkáját. Örül annak, hogy a kerületi rendőrség a lakossággal való kapcsolattartásban felhasználja azokat a modern módszereket és új szemléletmódokat, amelyek a mai modern kor követelményei. Az, hogy ez a kapcsolat intenzívebbé vált és eredményesebbé, az az állomány elkötelezettségén kívül a jó eszközök használatának is következménye. Örülnének annak, ha a „látható állomány” létszáma a kerületben növekedne. Köszöni, hogy meghallgatják ezt a kérését a rendőri vezetők.

Szabados Ákos: Tudják, hogy a jó idő beköszöntével a Jókai Mór utca – Határ út környékén újra előkerülnek azok a lakosságot irritáló közterületi jelenségek, amiben közösen kell fellépni. A közterületeken lévő drogosok megjelenése, a Határ út környékén bizonyos fajta szolgáltatásokat nyújtó hölgyek megjelenése. Ezen a környéken a családi és egyéb társadalmi életet élők utcán való összejövetele is borzolják az átutazók kedélyeit. Jönnek a buszmegállóban a nyakláncletépések… Lesz feladat bőven, mint ahogy volt az elmúlt időszakban is, de kijelenthető, hogy az elmúlt évek során folyamatos javulás van. Ezt nemcsak a számok és a statisztikák mutatják és az itt elhangzott vélemények, hanem sokkal inkább a lakosság biztonságérzetének a javulása. Valamennyi pesterzsébeti lakos nevében szeretne dr. Makádi Katalin rendőrkapitány asszonynak és munkatársainak köszönetet mondani, egyúttal a képviselő-testületet tájékoztatja arról, hogy a Fővárosi Közgyűlés is hasonló pozitív megítélés alapján elfogadta főkapitány úr éves beszámolóját. A főkapitányság eredményes munkáját nagyban elősegíti, ha a kerületi kapitányságok is, hasonlóképpen a központi irányelvek figyelembevételével végzik a tevékenységüket. dr. Terdik Tamás főkapitány úrnak külön köszöni, hogy megtisztelte a képviselő-testületet és a beszámolót meghallgatta. Kéri, hogy vetítsék le dr. Makádi Katalin kapitány asszony által már jelzett filmet.

Szabados Ákos: Szavazásra teszi fel az előterjesztésben szereplő „Beszámoló a Budapesti Rendőr-főkapitányság XX. és XXIII. kerületi Rendőrkapitányság 2018. évi tevékenységéről” szóló beszámoló elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**068/2019. (IV.11.) Ök. sz. határozat**

a Képviselő-testület

elfogadja a Budapesti Rendőr-főkapitányság XX. és XXIII. kerületi Rendőrkapitányság 2018. évi tevékenységéről szóló beszámolót.

Szabados Ákos: Helyben egy perc szünetet rendel el.

 *S z ü n e t*

***3. napirendi pont:*** Javaslat adomány befogadására rendőrségi dolgozók jutalmazása céljából

 Előadó: Szabados Ákos polgármester

Szabados Ákos: Megnyitja a napirendi pontot. Kéri a bizottságok véleményét.

Rostagni Attila: A Jogi, Igazgatási és Közbiztonsági Bizottság kéri az előterjesztésben szereplő határozati javaslat elfogadását.

*(Mach Péter képviselő úr 1456-kor elhagyja az üléstermet.)*

Marton Sándorné: A Pénzügyi Bizottság kéri az előterjesztésben szereplő határozati javaslat elfogadását.

Szabados Ákos: Szavazásra teszi fel az előterjesztésben szereplő határozati javaslat elfogadását.

Megállapítja, hogy a jelenlévő 16 képviselő 16 igen 0 nem 0 tartózkodással elfogadja azt.

**069/2019. (IV.11.) Ök. sz. határozat**

a Képviselő-testület

1. úgy dönt, hogy a Pesterzsébet-Soroksár Közrendjéért, Közbiztonságáért Közalapítvány bruttó 366.000,- Ft-os adományát befogadja azzal, hogy azt 3 fő XX. kerületben szolgálatot teljesítő rendőr Budapest Főváros XX. kerület Pesterzsébet Önkormányzata Képviselő-testületének a kitüntető címek adományozásáról szóló 15/2018. (V. 29.) önkormányzati rendelet 19. § szerinti „Sárkányölő Szent György elismerésére” fordítja.
2. felhatalmazza a polgármestert a Pesterzsébet-Soroksár Közrendjéért, Közbiztonságáért Közalapítvánnyal megkötendő, az adomány befogadásáról szóló szerződés aláírására.
3. utasítja a polgármestert, hogy a költségvetés soron következő módosításakor az adomány összegét az államháztartáson kívülről átvett pénzeszközök- és támogatásértékű működési kiadások közé emelje be.

Határidő: 2019. április 23.

Felelős: Szabados Ákos polgármester

Szabados Ákos: A „Javaslat bírósági ülnökök megválasztására”, a „Javaslat Sárkányölő Szent György elismerés odaítélésére”, a „Javaslat Szent Flórián elismerés odaítélésére” a „Javaslat a Főváros Pedagógiai Szakszolgálat intézményvezetői (főigazgatói) állására beérkezett pályázat véleményezésére” a „Javaslat a József Attila Nyelvoktató Nemzetiségi Általános Iskola intézményvezetői állására beérkezett pályázat véleményezésére” a „Javaslat a Budapest XX. kerületi Hajós Alfréd Általános Iskola Intézményvezetői állására beérkezett pályázat véleményezésére” a „Javaslat a Budapest XX. kerületi Gyulai István Általános Iskola Intézményvezetői állására beérkezett pályázat véleményezésére” című előterjesztések megtárgyalása idejére zárt ülést rendel el.

*(A zárt ülés anyagát külön jegyzőkönyv tartalmazza.)*

***Z á r t ü l é s !***

***11. napirendi pont:*** Javaslat a kitüntető címek adományozásáról szóló 15/2018. (V. 29.) önkormányzati rendelet módosítására

 Előadó: Szabados Ákos polgármester

Szabados Ákos: Megnyitja a napirendi pontot. Kéri a Jogi, Igazgatási és Közbiztonsági Bizottság véleményét.

Rostagni Attila: A Jogi, Igazgatási és Közbiztonsági Bizottság elfogadásra javasolja az előterjesztésben szereplő rendelettervezetet.

Szabados Ákos: Megállapítja, hogy a napirendi pont kapcsán kérdés, hozzászólás nem hangzik el, a vitát lezárja.

Szavazásra teszi fel az előterjesztésben szereplő rendelettervezet elfogadását.

Megállapítja, hogy a jelenlévő 16 képviselő 16 igen 0 nem 0 tartózkodással elfogadja azt.

**Az önkormányzat**

**megalkotja 15/2019. (IV.24.) önkormányzati rendeletét a kitüntető címek adományozásáról szóló 15/2018. (V. 29.) önkormányzati rendelet módosításáról**

***12. napirendi pont:*** Javaslat a tevékenységüket Pesterzsébeten kifejtő civil
 szervezetek 2019. évi helyi programjai végrehajtásának
 támogatására kiírt pályázat elbírálására

 Előadó: Szabados Ákos polgármester

Szabados Ákos: Megnyitja a napirendi pontot. Kéri a bizottságok véleményét.

Rostagni Attila: A Jogi, Igazgatási és Közbiztonsági Bizottság kéri az előterjesztésben szereplő határozati javaslat elfogadását.

Marton Sándorné: A Pénzügyi Bizottság kéri az előterjesztésben szereplő határozati javaslat elfogadását.

Komoróczy László: Civil tanácsnokként tájékoztatja a képviselő-testületet, hogy a pályázati összeg felosztása hasonló módon történt, mint az elmúlt húsz évben. Ebben az évben a három nagy frakció részéről hat képviselő vett részt a megbeszélésen, ahol összhangba hozták a civil szervezetek részére kiírt pályázatot a másik két, az Oktatási, Kulturális, Ifjúsági és Informatikai, valamint az Egészségügyi és Sportbizottság által kiírt pályázatokkal is. Ez a megbeszélés körülbelül ½-10-től ½ 1-ig tartott, s egyeztek meg arról, amit most a képviselő-testület lát. Kéri a képviselő-testületet, hogy a táblázatban szereplő felosztás szerint támogassák a civil szervezetek számára megítélt összegek elfogadását.

Szabados Ákos: Megállapítja, hogy a napirendi pont kapcsán több kérdés, hozzászólás nem hangzik el, a vitát lezárja.

Szavazásra teszi fel az előterjesztésben szereplő határozati javaslat elfogadását.

Megállapítja, hogy a jelenlévő 16 képviselő 16 igen 0 nem 0 tartózkodással elfogadja azt.

**077/2019. (IV.11.) Ök. sz. határozat**

a Képviselő-testület

1./ a tevékenységüket Pesterzsébeten kifejtő civil szervezetek 2019. évi helyi programjai végrehajtásának támogatására kiírt pályázatra e határozat mellékletét képező táblázat szerint nyújt támogatási összegeket.

2./ utasítja a polgármestert a szükséges intézkedések megtételére.

Felelős: Szabados Ákos polgármester

Határidő: azonnal

*(A táblázat a jegyzőkönyv mellékletét képezi.)*

***13. napirendi pont:*** Javaslat a BURSA Hungarica 2020. Felsőoktatási Önkormányzati Ösztöndíjpályázathoz való csatlakozásra

 Előadó: Schmidtné Buda Andrea Közművelődési,
 Egészségügyi és Szociális osztályvezető

Szabados Ákos: Megnyitja a napirendi pontot. Kéri a bizottságok véleményét.

Fekete Katalin: Az Oktatási, Kulturális, Ifjúsági és Informatikai Bizottság kéri az előterjesztésben szereplő határozati javaslat elfogadását.

Marton Sándorné: A Pénzügyi Bizottság kéri az előterjesztésben szereplő határozati javaslat elfogadását.

Szabados Ákos: Megállapítja, hogy a napirendi pont kapcsán kérdés, hozzászólás nem hangzik el, a vitát lezárja.

Szavazásra teszi fel az előterjesztésben szereplő határozati javaslat elfogadását.

Megállapítja, hogy a jelenlévő 16 képviselő 16 igen 0 nem 0 tartózkodással elfogadja azt.

**078/2019. (IV.11.) Ök. sz. határozat**

a Képviselő-testület

1. 2020. évben is csatlakozik a BURSA Hungarica Felsőoktatási Önkormányzati Ösztöndíjpályázathoz, amennyiben azt az Emberi Erőforrások Minisztériuma – a korábbi évekhez hasonlóan – 2020. évben is meghirdeti,

2. nyilatkozik arról, hogy csatlakozás esetén a 2020. évben - az esedékesség időpontjában – az Önkormányzat kötelező feladatai ellátásának veszélyeztetése nélkül a BURSA Hungarica Felsőoktatási Önkormányzati Ösztöndíj finanszírozására bruttó 5.000 E Ft-ot, azaz ötmillió forintot biztosít, mely összegre előzetesen kötelezettséget vállal,

3. felhatalmazza a polgármestert a csatlakozási nyilatkozataláírására, valamint a szükséges egyéb intézkedések megtételére.

Felelős: Szabados Ákos polgármester

Határidő: 1. pont tekintetében: adott

2. pont tekintetében: a 2020. évi költségvetési rendelet elkészítésének időpontja

3. pont tekintetében: adott

*/Völgyesi Krisztián képviselő úr 1509-kor visszatér az ülésterembe./*

***14. napirendi pont:*** Javaslat a Pesterzsébet-Központi Református Egyházközség kérelmének támogatására

 Előadó: Szabados Ákos polgármester

Szabados Ákos: Megnyitja a napirendi pontot. Kéri a Pénzügyi Bizottság véleményét.

Marton Sándorné: A Pénzügyi Bizottság kéri az előterjesztésben szereplő határozati javaslat elfogadását.

Szabados Ákos: Megállapítja, hogy a napirendi pont kapcsán kérdés, hozzászólás nem hangzik el, a vitát lezárja.

Szavazásra teszi fel az előterjesztésben szereplő határozati javaslat elfogadását.

Megállapítja, hogy a jelenlévő 17 képviselő 11 igen 3 nem 3 tartózkodással elfogadja azt.

**079/2019. (IV.11.) Ök. sz. határozat**

a Képviselő-testület

1. Pesterzsébet-Központi Református Egyházközség (1204 Budapest, Ady Endre utca 81.) részére a 1204 Budapest, Ady Endre utca 81. szám alatti parókia épületének felújítási munkálataihoz bruttó 5.000.000,- Ft államháztartáson kívülre átadott pénzeszközt biztosít, mely összeg az Önkormányzat 2019. évi költségvetéséről szóló 10/2019. (II. 20.) önkormányzati rendelet 2.5. számú mellékletének általános tartalék során áll rendelkezésre,

2. felkéri a Polgármestert a szükséges intézkedések megtételére.

Határidő: azonnal

Felelős: Szabados Ákos polgármester

***15. napirendi pont:*** Javaslat az egyházaknak biztosított támogatás 2019. évi felosztására

 Előadó: Szabados Ákos polgármester

Szabados Ákos: Megnyitja a napirendi pontot. Kéri a Pénzügyi Bizottság véleményét.

Marton Sándorné: A Pénzügyi Bizottság kéri az előterjesztésben szereplő határozati javaslat elfogadását.

Szabados Ákos: Megállapítja, hogy a napirendi pont kapcsán kérdés, hozzászólás nem hangzik el, a vitát lezárja.

Szavazásra teszi fel az előterjesztésben szereplő határozati javaslat elfogadását.

Megállapítja, hogy a jelenlévő 17 képviselő 16 igen 1 nem 0 tartózkodással elfogadja azt.

**080/2019. (IV.11.) Ök. sz. határozat**

a Képviselő-testület

1. 2019. évben a Budapest XX. kerületben működő alábbi egyházi jogi személyeket működési és/vagy felhalmozási célú támogatásban részesíti a következő felosztás szerint:

|  |  |  |  |
| --- | --- | --- | --- |
| **Egyházak neve** | **2019. évi működési támogatás Ft** | **2019. évi felhalmozási támogatás Ft** | **2019. évi támogatás Ft****(összesen)** |
| Budapest Pesterzsébet Központi Református Egyházközség |  716.000 | 1.000.000 | 1.716.000 |
| Budapest Pesterzsébeti Klapka téri Református Egyházközség | 1.030.000 | 0 | 1.030.000 |
| Budapesti Zsidó Hitközség Dél-Pesti Körzet |  292.000 |  292.000 |  584.000 |
| Magyarországi Baptista Egyház Pesterzsébeti Baptista Gyülekezete | 1.030.000 | 0 | 1.030.000 |
| Budapest Pestszenterzsébet Szabótelepi Jézus Szíve Plébánia | 1.430.000 | 0 | 1.430.000 |
| Pesterzsébet Szabótelepi Református Egyházközség |  330.000 | 700.000 |  1.030.000 |
| Pesterzsébeti Evangélikus Egyházközség | 1.030.000 | 0 |  1.030.000 |
| Budapest Pesterzsébeti Görögkatolikus Egyházközség | 1.216.000 | 500.000 |  1.716.000 |
| Pesterzsébeti Magyarok Nagyasszonya Plébánia | 1.000.000 | 716.000 |  1.716.000 |
| Budapest Pestszenterzsébeti Szent Erzsébet Főplébánia | 430.000 | 1.000.000 |  1.430.000 |
| Budapest Pestszenterzsébet Kossuthfalvai Szent Lajos Plébánia | 1.287.000 | 0 |   1.287.000 |
| Budapest Pestszenterzsébet Kakastói Szent Antal Lelkészség | 1.001.000 | 0 | 1.001.000 |
| **Összesen** | **10.792.000** | **4.208.000** | **15.000.000** |

A 15 millió forint támogatási összeg az Önkormányzat 2019. évi költségvetéséről szóló 10/2019. (II. 20.) önkormányzati rendelete 2.4. számú mellékletének egyházaknak felosztandó soron áll rendelkezésre, mely összeg felosztását a 2019. évi költségvetési rendelet következő módosításakor át kell vezetni.

1. felkéri a Polgármestert a szükséges intézkedések megtételére.

Felelős: Szabados Ákos polgármester

Határidő: azonnal, illetve a 2019. évi költségvetésről szóló rendelet módosítás elfogadásának időpontja

***16. napirendi pont:*** Javaslat tulajdonosi döntések meghozatalára a Magyar
 Testgyakorlók Köre Budapest használatában lévő, Bp. XX. kerület, Vízisport u. 20-28. sz. alatti ingatlanon
 multifunkcionális pálya létesítésére

 Előadó: Szabados Ákos polgármester

Szabados Ákos: Megnyitja a napirendi pontot. Kéri a bizottságok véleményét.

Csaszny Márton: A Gazdasági Bizottság támogatja az előterjesztésben szereplő határozati javaslat elfogadását.

Mach Péter: A Környezetvédelmi és Városfejlesztési Bizottság támogatja az előterjesztésben szereplő határozati javaslat elfogadását azzal a kiegészítéssel, hogy a multifunkcionális pálya tervezésekor és a kivitelezéskor is figyelembe kell venni, és biztosítani kell a tervezett Duna-parti sétány helyét.

Somodi Klára: Az Egészségügyi és Sportbizottság támogatja az előterjesztésben szereplő határozati javaslat elfogadását.

Szabados Ákos: Megállapítja, hogy a napirendi pont kapcsán kérdés, hozzászólás nem hangzik el, a vitát lezárja.

Szavazásra teszi fel Mach Péter elhangzott kiegészítésével egyidejűleg az előterjesztésben szereplő határozati javaslat elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**081/2019. (IV.11.) Ök. sz. határozat**

a Képviselő-testület

1. Budapest Főváros XX. kerület Pesterzsébet Önkormányzata tulajdonában lévő, Budapest XX. kerület, Vízisport u. 20-28. szám alatti, az ingatlan-nyilvántartásban 170021 hrsz. alatt nyilvántartott ingatlanon található, a Magyar Testgyakorlók Köre Budapest (székhely: 1087 Budapest, Salgótarjáni út 12-14., nyilvántartási szám: 01-02-0001500, nyilvántartást vezető hatóság: Fővárosi Törvényszék) használatában lévő, 830 m2 területen multifunkcionális pálya (12×20 m Rekortán pálya) építéséhez hozzájárul. A tervezett beruházás, illetve felújítás az önkormányzati tulajdon értékét növeli, a 15 éves fenntartási kötelezettség lejártát követően könyvszerinti értéken az önkormányzati tulajdonba kerül.
2. hozzájárul ahhoz, hogy a Budapest Főváros XX. kerület Pesterzsébet Önkormányzata tulajdonában lévő, Budapest XX. kerület, Vízisport u. 20-28. szám alatti, az ingatlan-nyilvántartásban 170021 hrsz. alatt nyilvántartott ingatlanon található, a Magyar Testgyakorlók Köre Budapest használatában lévő, 830 m2 területen megvalósítandó multifunkcionális pálya, mint elnyert támogatás összegéből megvalósult tárgyi eszköz beruházást a Magyar Testgyakorlók Köre Budapest a számviteli nyilvántartásában tartsa nyilván.
3. felkéri a polgármestert, hogy a határozat végrehajtása érdekében a Magyar Testgyakorlók Köre Budapest és Budapest Főváros XX. kerület Pesterzsébet Önkormányzata között, a Budapest Főváros XX. kerület Pesterzsébet Önkormányzata tulajdonában lévő, Budapest XX. kerület, Vízisport u. 20-28. szám alatti, az ingatlan-nyilvántartásban 170021 hrsz. alatt nyilvántartott ingatlanon található, a Magyar Testgyakorlók Köre Budapest használatában lévő 830 m2 területen multifunkcionális pálya (12×20 m Rekortán pálya) megvalósítására vonatkozó, a határozat 1. sz. mellékletét képező Nyilatkozatot, valamint a határozat 2. sz. mellékletét képező Megállapodást írja alá.
4. a támogatás felhasználására vonatkozó beszámoló, elszámolás támogató általi jóváhagyásától számított 15 évig biztosítja a határozat 2. sz. mellékletében (Megállapodásban) részletezett beruházás, illetve felújítás sportcélú funkcióra történő használatát és sportcélú fenntartását.
5. vállalja, hogy az ingatlan elidegenítése, megterhelése esetén, az ingatlant a fenti kötelezettségek az ingatlan megszerzője, a teher jogosultja általi, az esetleges jogutódaikra is kiterjedő hatályú vállalásának a kötelezettségével idegeníti el, terheli meg.
6. felhívja a Magyar Testgyakorlók Köre Budapest figyelmét arra, hogy a beruházás megvalósításakor figyelemmel kell lennie az épített környezet alakításáról és védelméről szóló 1997. évi LXXVIII. törvény 18. § (1) bekezdésében, a Kerületi Építési Szabályzatról szóló 26/2015. (X.21.) önkormányzati rendeletben, a településkép védelméről szóló 24/2017. (IX.21.) önkormányzati rendeletben, valamint a fás szárú növények védelméről, kivágásáról, pótlásáról szóló 26/2018. (X.26.) önkormányzati rendeletben foglaltakra, valamint a multifunkcionális pálya tervezésekor és kivitelezésekor vegyék figyelembe a Duna-parti sétány elhelyezését.
7. felkéri a polgármestert, hogy a szükséges intézkedéseket tegye meg, a Nyilatkozatot, valamint a Megállapodást az Önkormányzat képviseletében írja alá.

Felelős: Szabados Ákos polgármester

Határidő: 2019. április 30.

*/A multifunkcionálás pálya megvalósítására vonatkozó Nyilatkozat és Megállapodás a jegyzőkönyv mellékletét képezi!/*

***17. napirendi pont:*** Javaslat együttműködési megállapodás szövegének
 elfogadására, valamint előirányzat módosítására a Budapest XX. kerület, Zodony u. 2. szám alatti Sporttelepen létesítendő
 öltözőblokk megépítése érdekében

 Előadó: Szabados Ákos polgármester

Szabados Ákos: Megnyitja a napirendi pontot. Kéri a bizottságok véleményét.

Somodi Klára: Az Egészségügyi és Sportbizottság támogatja az előterjesztésben szereplő határozati javaslat elfogadását.

Marton Sándorné: A Pénzügyi Bizottság kéri az előterjesztésben szereplő határozati javaslat elfogadását.

Mach Péter: Módosító indítványként javasolja, hogy kérjék fel a polgármestert, hogy az ingatlan esetében az Erzsébeti Spartacus Munkástestedző Körrel közösen vizsgálják meg, hogy milyen módon alakítható ki a sportcentrum területén a futballpályák környezetében plusz 4 - 8 parkolóhely, és ennek terveit terjesszék a képviselő-testület elé 2019. június 6-ai testületi ülésére. Talán a futballpálya az, aminek leginkább biztosítva most a parkolása, kivéve, ha egy nagyobb csapatot fogadnak. Megköszöni az elnök úrnak, hogy sikerült megoldani, hogy a volt Hungarocasing területén béreljenek parkolót. Ez sajnos még mindig kevésnek tűnik. Ennek ellenére azt gondolja, hogy a futballpályák okozzák parkolási szempontból a legkevesebb gondot. Ezúton is köszöni a Rendvédelmi Osztály segítségét, aki ezt a helyzetet némileg orvosolta. Mindenképpen érdemes volna megnézni ennél a beruházásnál is, hogy lehet-e az adott területen belül parkolót létesíteni? Kéri, hogy ezt fogadják el határozati javaslatban.

Szabados Ákos: Támogatja Mach Péter képviselő elhangzott javaslatának elfogadását. Megvizsgálják a parkoló bővítésének lehetőségét.

Megállapítja, hogy a napirendi pont kapcsán több kérdés, hozzászólás nem hangzik el, a vitát lezárja.

Szavazásra teszi fel Mach Péter elhangzott kiegészítésével egyidejűleg az előterjesztésben szereplő határozati javaslat elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**082/2019. (IV.11.) Ök. sz. határozat**

a Képviselő-testület

1. Budapest Főváros XX. kerület Pesterzsébet Önkormányzata kizárólagos tulajdonában lévő Zodony utcai Sporttelep (Budapest XX. kerület, Zodony utca 2. szám, 170187/92 helyrajzi szám alatti ingatlan) területén a Budapesti Pályafejlesztési Program keretében megvalósítandó öltözőblokk kialakítása érdekében a 020/2019. (I.17.) Ök. határozat II. pontjában biztosított bruttó 16.500.000,- Ft összegű tulajdonosi önrészen felül további bruttó 825.000,- Ft tulajdonosi önrészt biztosít a 2019. évi költségvetésről szóló 10/2019. (II.20.) önkormányzati rendelet 2.5. sz. melléklet általános tartalék sora terhére.
2. elfogadja a határozat 1. számú mellékletét képező együttműködési megállapodás szövegét és felhatalmazza a polgármestert annak aláírására.
3. felkéri a polgármestert, hogy az Erzsébeti Spartacus Munkástestedző Körrel közösen vizsgálják meg annak lehetőségét, hogy milyen módon alakítható ki a sportcentrum területén a futballpályák környezetében plusz 4 - 8 parkolóhely, és ennek terveit terjesszék be a képviselő-testület 2019. június 6-ai testületi ülésére.
4. felkéri a polgármestert, hogy határozat végrehajtása érdekében a szükséges intézkedéseket tegye meg.

Határidő: 2019. december 31.

Felelős: Szabados Ákos polgármester

*/Az Együttműködési Megállapodás a jegyzőkönyv mellékletét képezi!/*

***18. napirendi pont:*** Javaslat Pesterzsébeti Gézengúz Óvoda Gyöngyszem Tagóvoda részére felajánlott udvari játszóeszköz elfogadására

 Előadó: Szabados Ákos polgármester

Szabados Ákos: Megnyitja a napirendi pontot. Kéri a bizottságok véleményét.

Csaszny Márton: A Gazdasági Bizottság támogatja az előterjesztésben szereplő határozati javaslat elfogadását.

Fekete Katalin: Az Oktatási, Kulturális, Ifjúsági és Informatikai Bizottság kéri az előterjesztésben szereplő határozati javaslat elfogadását.

Csaszny Márton: A Gazdasági Bizottság kéri az előterjesztésben szereplő határozati javaslat elfogadását.

Szabados Ákos: Megállapítja, hogy a napirendi pont kapcsán kérdés, hozzászólás nem hangzik el, a vitát lezárja.

Szavazásra teszi fel az előterjesztésben szereplő határozati javaslat elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**083/2019. (IV.11.) Ök. sz. határozat**

a Képviselő-testület

1. a Pesterzsébeti Gézengúz Óvoda (1201 Budapest, Vörösmarty u. 91.) fenntartójaként elfogadja az English in Fun (Angolul Vidáman) Kft. (1101 Budapest, Könyves K. krt. 25, cg: 01-09-979374) által a Pesterzsébeti Gézengúz Óvoda Gyöngyszem Tagóvoda részére tett, a Gulyás Team Bt. által gyártott 1 db hintaállvány (azonosító: J.M.2019/008) átadására vonatkozó felajánlását, melynek értéke telepítéssel együtt bruttó 400.000,- Ft. A kivitelezés során be kell tartani az alábbiakat:
* A hintaállvány felállításával kapcsolatban a kivitelezés szakszerűségének biztosítása az eszközt felajánló gazdasági társaság feladata és felelőssége.
* A telepítés során figyelembe kell venni a vonatkozó szabványokban, előírásokban foglaltakat, különös tekintettel az esési tér nagyságára és megépítésére.
* A telepítést követően a Pesterzsébeti Gézengúz Óvoda köteles gondoskodni a szabványossági felülvizsgálati jegyzőkönyv elkészíttetéséről, valamint az üzembehelyezéshez szükséges iratok, dokumentumok átadásáról a Polgármesteri Hivatal részére.
1. A hintaállvány karbantartásáról a Pesterzsébeti Gézengúz Óvoda Gyöngyszem Tagóvoda köteles gondoskodni.
2. felkéri a polgármestert, hogy a határozat végrehajtása érdekében a szükséges intézkedéseket tegye meg.

Felelős: Szabados Ákos polgármester

Határidő: adott

***19. napirendi pont:*** Javaslat a Bp. XX. Kossuth Lajos utca 59. alatti helyiség ingyenes használatba adására a ClubNetCet Internetes Ismeretterjesztő Egyesület részére

 Előadó: Szabados Ákos polgármester

Szabados Ákos: Megnyitja a napirendi pontot. Kéri a Gazdasági Bizottság véleményét.

Csaszny Márton: A Gazdasági Bizottság egy évre támogatja az ingyenes bérbeadást.

Szabados Ákos: Megállapítja, hogy a napirendi pont kapcsán kérdés, hozzászólás nem hangzik el, a vitát lezárja.

Szavazásra teszi fel az előterjesztésben szereplő határozati javaslat elfogadását.

Megállapítja, hogy a jelenlévő 17 képviselő 15 igen 1 nem 0 tartózkodással elfogadja azt.

*(Völgyesi Krisztián képviselő jelen van az ülésteremben, de nem szavaz!)*

**084/2019. (IV.11.) Ök. sz. határozat**

a Képviselő-testület

**I.** a Budapest XX. Kossuth Lajos utca 59. szám alatti (172387/0/A/12 hrsz) 25 m2 alapterületű helyiséget 2019. április 1. napjától 2020. március 31-ig terjedő időszakra **ingyenesen a ClubNetCet Internetes Ismeretterjesztő Egyesület** (székhely: 5540 Szarvas, Damjanich u. 64.; adószám: 18385742-1-04) **használatába adja** helyi közművelődési tevékenység közfeladat ellátása érdekében azzal, hogy a használattal kapcsolatban felmerülő közüzemi közszolgáltatások díját és közös költséget a ClubNetCet Internetes Ismeretterjesztő Egyesület köteles viselni.

Amennyiben a ClubNetCet Internetes Ismeretterjesztő Egyesület a határozat kézhezvételétől számított 60 napon belül nem köti meg a használati szerződést, a Képviselő-testületjelen határozatát visszavontnak tekinti.

**II.** felkéri Polgármestert a szükséges intézkedések megtételére.

Felelős:Szabados Ákos polgármester

Határidő: adott

***20. napirendi pont:*** Javaslat a Bp. XX. Tátra tér 1. szám alatti önkormányzati
 tulajdonban lévő volt általános iskola ingatlanának
 hasznosítására

 Előadó: Szabados Ákos polgármester

Szabados Ákos: Megnyitja a napirendi pontot. Kéri a bizottságok véleményét.

Csaszny Márton: A Gazdasági Bizottság egy módosító javaslattal, illetve egy kiegészítéssel támogatja az előterjesztésben szereplő határozati javaslat elfogadását. A módosítás a határozati javaslat I. pontját érinti, amely szerint 15 év helyett csak 5 évre javasolja a bérleti jogviszony keretében hasznosítani az ingatlant, illetve 935.000,- Ft + áfa/hó összegben javasolja meghatározni a minimális bérleti díjat.

Mach Péter: A Környezetvédelmi és Városfejlesztési Bizottság a Gazdasági Bizottság elnöke által elhangzott módosítással, illetve kiegészítéssel kéri elfogadni az előterjesztésben szereplő határozati javaslatot.

Nagy Lászlóné: A Szociális Bizottság is a Gazdasági, valamint a Környezetvédelmi és Városfejlesztési Bizottság elnökei által elhangzottak alapján 5 év határozott időre támogatja az előterjesztésben szereplő határozati javaslat elfogadását.

Szabados Ákos: Szavazásra teszi fel a bizottságok által elhangzott kiegészítéssel, valamint módosító javaslattal egyidejűleg az előterjesztésben szereplő határozati javaslat elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**085/2019. (IV.11.) Ök. sz. határozat**

a Képviselő-testület

1. nyílt pályázat útján **5 év határozott időre szóló bérleti jogviszony keretében** kívánja hasznosítani a **Budapest XX. kerület, Tátra tér 1.** szám alatti, **172506hrsz-ú**, „kivett általános iskola, transzformátorház” megnevezésű ingatlan a határozat 1. sz. mellékletét képező vázrajzon I. számmal feltüntetett, korábban a volt Tátra téri Általános Iskola által használt, körbekerített, 4304 m2 alapterületű, körbekerített részét.
2. az ingatlan **minimum bérleti díjának összegét** **935.000,- Ft+áfa/hó**
 **összegben határozza meg** a CPR-Vagyonértékelő Kft. 2019. január 17. napján kelt értékbecslésében foglaltak alapján,
3. a pályázat során előírt **ajánlati biztosíték mértékét a pályázó által
 megajánlott havi bruttó bérleti díj háromszoros összegében határozza**

 **meg**.

1. jóváhagyja a határozat 1. sz. mellékletét képező pályázati felhívás szövegét

és felkéri a polgármestert, hogy a pályázati felhívás helyben szokásos módon
történő közzététele érdekében, illetve internetes portálon történő közzététele érdekében intézkedjen.

1. felkéri a polgármestert, hogy a határozat végrehajtása érdekében a szükséges
 intézkedéseket tegye meg.

Felelős: Szabados Ákos polgármester

Határidő: adott

*/A Bp. XX. Tátra tér 1. szám alatti volt iskolaingatlan bérbeadás útján történő hasznosítására vonatkozó pályázati felhívás a jegyzőkönyv mellékletét képezi!/*

***21. napirendi pont:*** Javaslat a Bp. XX. Zodony u. 1. szám (170187/91 hrsz) alatt
 található Pesterzsébeti Uszoda további üzemeltetésére

 Előadó: Szabados Ákos polgármester

Szabados Ákos: Megnyitja a napirendi pontot. Kéri a bizottságok véleményét.

Csaszny Márton: A Gazdasági Bizottság támogatja az előterjesztésben szereplő határozati javaslat elfogadását.

Somodi Klára: Az Egészségügyi és Sportbizottság támogatja az előterjesztésben szereplő határozati javaslat elfogadását.

Mach Péter: A határozati javaslat III. pontjaként az alábbi szövegszerű határozati javaslat elfogadását kéri: „A képviselő-testület felkéri a polgármestert, hogy az ingatlant szolgáltatási koncessziós szerződés alapján üzemeltető Erzsébeti Spartacus Munkás Testedző Kör Sportegyesülettel közösen vizsgálja meg, hogy a felújítás során milyen módon alakítható ki a sportcentrum területén az uszoda környezetében, akár az uszoda és a jégcsarnok területének részleges összenyitásával plusz 4-6 parkolóhely, és ennek terveit terjessze be a képviselő-testület 2019. június 6-ai ülésére.” Kettős érzése van a határozati javaslat elfogadásával kapcsolatosan, hiszen kötnek most egy 5 éves szerződést, amely azt jelenti, hogy a képviselő-testületnek ezzel megkötik a kezét. Amikor ezt a döntést meghozzák, akkor azt tudniuk kell, hogy olyan szerződést kötnek, amely – nagyon reméli, hogy nem olyan szerződés, mint a „menzaszerződés” volt – újabb 5 évre megköti a következő képviselő-testület kezét. Azon kevés képviselők egyikének tartja magát, sőt talán az egyetlennek, aki rendszeresen használja az uszodát. Véleménye szerint biztos kezekben van az uszoda az ESMTK-nál, bár lehetne „felhasználóbarátabb” az uszoda, de tudja, hogy tulajdonosként az is fontos, hogy biztonságosan üzemeljen. Ettől függetlenül úgy gondolja, hogy ezzel a döntéssel nem pályáztatják meg, nem nézik meg azt, hogy lehet-e jobban üzemeltetni a létesítményt. A testület döntése szerint a teljes sportcentrum ezentúl is az ESMTK üzemeltetésében lenne. Ez teljesen legitim álláspont, de a másik is az lenne, ha megnéznék, hogy lehet-e gazdaságosabban, vagy „szolgáltatóbarátabban”, esetleg olcsóbban üzemeltetni az uszodát.

Völgyesi Krisztián: Mach Péter képviselő elhangzott hozzászólásával kapcsolatosan benne is ezek a problémák merültek fel. A ciklus végén 5 éves szerződést megkötni, amikor a koncepcióknál is az volt az alapvető probléma, hogy ne kössék meg a következő képviselő-testület kezét. Két verziót tartana elfogadhatónak. Az egyik verzió, hogy csak egy évre kössék meg a szerződést, és az új testület döntsön majd a hosszabbításról, vagy írjanak ki egy pályázatot. Jelzi, hogy ennél a napirendi pontnál nemmel fog szavazni.

Szabados Ákos: Megállapítja, hogy a napirendi pont kapcsán több kérdés, hozzászólás nem hangzik el, a vitát lezárja.

Szavazásra teszi fel az előterjesztésben szereplő határozati javaslat elfogadását azzal a kiegészítéssel, hogy vizsgálja meg a hivatal a további parkolási lehetőségek bővítését.

Megállapítja, hogy a jelenlévő 17 képviselő 16 igen 1 nem 0 tartózkodással elfogadja azt.

**086/2019. (IV.11.) Ök. sz. határozat**

a Képviselő-testület

I. 2019. június 01-től 2024. május 31-ig terjedő időszakra szolgáltatási koncessziósszerződés keretében kívánja üzemeltetni a Budapest XX. kerület Zodony u. 1. szám (170187/91 hrsz) alatt található ingatlant (Pesterzsébeti Uszoda). A 2019. június 01-2019. december 31. közötti időszakra vonatkozóan a szolgáltatási koncessziós szerződés megkötéséhez a 2019. évi költségvetés „Egyéb szolgáltatások – uszoda üzemeltetése” sorában biztosított előirányzaton felül 13.000.000,- Ft+áfa összegű többlet előirányzatot a 2019. évi költségvetésről szóló 10/2019. (II.20.) önkormányzati rendelet 2.5. mellékletének általános tartalék sora terhére biztosítja, valamint előzetes kötelezettséget vállal a 2020-2024. évekre vonatkozóan évi 114.000.000,- Ft+áfa összeg erejéig előzetes kötelezettséget vállal a koncessziós díj megfizetésére a 2020-2024. évek költségvetésének terhére az alapfeladat ellátásának veszélyeztetése nélkül.

II. elfogadja az Erzsébeti Spartacus Munkás Testedző Kör Sportegyesület által
benyújtott, a Budapest XX. kerület Zodony u. 1. szám (170187/91 hrsz) alatt
található 3638 m2 nettó hasznos alapterületű Pesterzsébeti Uszoda
sportlétesítmény további, szolgáltatási koncessziós szerződés keretében történő üzemeltetésére vonatkozóan 2019. március 26. napján benyújtott ajánlatot, és felkéri a polgármestert, hogy a határozat 1. számú melléklete szerinti
szolgáltatási koncessziós szerződés megkötése érdekében intézkedjen.

1. felkéri a polgármestert, hogy az ingatlant szolgáltatási koncessziós szerződés
alapján üzemeltető Erzsébeti Spartacus Munkás Testedző Kör Sportegyesülettel közösen vizsgálja meg, hogy a felújítás során milyen módon alakítható ki a sportcentrum területén az uszoda környezetében, akár az uszoda és a jégcsarnok területének részleges összenyitásával plusz 4 - 6 parkolóhely, és ennek terveit terjessze be a képviselő-testület 2019. június 6-ai ülésére.

Felelős: Szabados Ákos polgármester

Határidő: 2019. május 31.

*/A Szolgáltatási Koncessziós Szerződés a jegyzőkönyv mellékletét képezi!/*

***22. napirendi pont:*** Javaslat a Budapest XX. kerület 176715 hrsz. (Bp. XX. Vécsey u. 16.) alatti 1212/3553 önkormányzati részilletőségű ingatlan további hasznosításával kapcsolatos döntés meghozatalára

 Előadó: Kernné dr. Kulcsár Dóra városgazdálkodási osztályvezető

Szabados Ákos: Megnyitja a napirendi pontot. Kéri a Gazdasági Bizottság véleményét.

Csaszny Márton: A Gazdasági Bizottság támogatja az előterjesztésben szereplő határozati javaslat elfogadását.

Szabados Ákos: A Környezetvédelmi és Városfejlesztési Bizottság tárgyalta a napirendi pontot? Nem. megállapítja, hogy a napirendi pont kapcsán kérdés, hozzászólás nem hangzik el, a vitát lezárja.

Szavazásra teszi fel az előterjesztésben szereplő határozati javaslat elfogadását.

Megállapítja, hogy a jelenlévő 17 képviselő 17 igen 0 nem 0 tartózkodással elfogadja azt.

**087/2019. (IV.11.) Ök. sz. határozat**

a Képviselő-testület

1. felkéri a polgármestert, hogy vizsgáltassa meg Budapest Főváros XX. kerület Pesterzsébet Önkormányzata Képviselő‐testületének Kerületi Építési Szabályzatáról szóló 26/2015. (X. 21.) önkormányzati rendelete módosítására vonatkozó lehetőséget, miszerint telekalakítás esetén egyes építési övezetekben a létrejövő telkek tekintetében a már kialakult, meglévő beépítettség legyen az irányadó előírás a megengedett legnagyobb beépítettség mértékére.
2. felkéri a polgármestert a szükséges intézkedések megtételére.

Felelős: Szabados Ákos polgármester

Határidő: 2019. június 30.

***23. napirendi pont:*** Javaslat a Bp. XX. Zodony u. 1. (170187/81 hrsz) szám alatti
 Pesterzsébeti Jégcsarnok felújításához önerő biztosítására

 Előadó: Szabados Ákos polgármester

Szabados Ákos: Megnyitja a napirendi pontot. Kéri a bizottságok véleményét.

Csaszny Márton: A Gazdasági Bizottság támogatja az előterjesztésben szereplő határozati javaslat elfogadását.

Somodi Klára: Az Egészségügyi és Sportbizottság támogatja az előterjesztésben szereplő határozati javaslat elfogadását.

Mach Péter: A Környezetvédelmi és Városfejlesztési Bizottság támogatja az előterjesztésben szereplő határozati javaslat elfogadását. Módosító indítványként kéri a határozati javaslatba egy új pont beépítését, amelynek szövege az alábbi: „A képviselő-testület felkéri a polgármestert, hogy az ingatlanszolgáltatási koncessziós szerződés alapján az üzemeltetővel, az Erzsébeti Spartacus Munkás Testedző Körrel közösen vizsgálja meg, hogy a felújításkor milyen módon alakítható ki a sportcentrum területén a jégcsarnok környezetében plusz 8 - 12 parkolóhely, és ennek terveit terjessze be a képviselő-testület 2019. június 6-ai ülésére.”

Véleménye szerint a jégcsarnokban lehet hokizni, azért van az a jégcsarnok. Természetszerűen még jégdiscót is lehet tartani, mert a zajvédelem ilyen szempontból már megoldott a jégcsarnokban. A drogterjesztéssel kapcsolatos problémákat azonban jobban meg kellett volna oldani. Annyit tenne hozzá, hogy személy szerint, illetve szomszédai is indítottak birtokvédelmi eljárást, s ennek az az oka, hogy az üzemeltető jelenleg úgy adta bérbe első osztályú Erste-ligás hokimérkőzésre a csarnokot, hogy annak a rendezése nem volt biztosított sem parkolási, sem zajvédelmi szempontból. Elsősorban a közlekedést gátolta a rendezvény, gyakorlatilag lezárták az utat. Többször kellett a meccsek alatt a BKK-nak is kihívnia a rendőrséget annak érdekében, hogy elengedjék a buszokat, mert több alkalommal teljesen leállt ott a közlekedés. Ezt a problémát orvosolni kell parkolóhelyek biztosításával, vagy azzal, hogy ebben a csarnokban ne rendezzenek Erste-ligás mérkőzéseket.

Szabados Ákos: Szavazásra teszi fel az előterjesztésben szereplő határozati javaslat elfogadását azzal a kiegészítéssel, hogy vizsgálja meg a hivatal a további parkolási lehetőségek bővítését.

Megállapítja, hogy a jelenlévő 17 képviselő 15 igen 2 nem 0 tartózkodással elfogadja azt.

**088/2019. (IV.11.) Ök. sz. határozat**

a Képviselő-testület

1. az Önkormányzat kizárólagos tulajdonában lévő Bp. XX. Zodony u. 1. szám alatti (170187/81 hrsz) ingatlanon lévő Pesterzsébeti Jégcsarnokban
elvégzendő beruházások, felújítások, így
	* eszközbeszerzések
		+ hűtőtorony cseréje,
		+ jégfelújító gép cseréje,
		+ jégvágó kések beszerzése,
		+ nézőtéri székek beszerzése,
	* sportinfracélú fejlesztés
		+ gumiszőnyeg borítás cseréje,
		+ párátlanító berendezés beszerzése,
		+ világítótestek cseréje LED világításra,
		+ palánk és plexirendszer cseréje,
	* előfinanszírozott infrafejlesztés
		+ tető és beázás javítások,
		+ külső festés,
		+ külső-belső nyílászárócsere,
		+ beltéri tetőtartó fa gerendák felújítása,
		+ mobil elválasztó falak cseréje
		+ lábazati kövek cseréje,
	* Elő/utófinanszírozott infrafejlesztés
		+ jégolvasztó akna, visszaforgató és szűrőberendezés építése,
		+ kazánház modernizálása, öltöző kialakítása,
		+ esővíz elvezetés megoldása,
		+ palánkelemek cseréje.

munkák elvégzéséhez tulajdonosi hozzájárulását megadja az ingatlant szolgáltatási koncessziós szerződés alapján üzemeltető Erzsébeti Spartacus Munkás Testedző Kör Sportegyesület (Bp. XX. Ady E. u. 150.) részére azzal, hogy az elkészült felújítások, beruházások az Önkormányzat tulajdonába kerülnek.

II. nyilatkozik arról, hogy az I. pontban megjelölt ingatlan nem tartozik az
 Önkormányzat forgalomképtelen törzsvagyonába.

III. nyilatkozik arról, hogy az I. pontban megjelölt ingatlanon harmadik
 személynek nem áll fenn olyan joga, amely akadályozná az Erzsébeti
 Spartacus Munkás Testedző Kör Sportegyesületet abban, hogy a fenti
 ingatlanon felújításokat, beruházásokat megvalósítsa.

IV. vállalja, hogy az I. pontban megjelölt felújítások, beruházások
megvalósításához – a Miniszterelnökség Támogatásokat Vizsgáló Irodaállásfoglalásának bekérését követően, a jogi feltételek fennállása esetén – bruttó 84.000.000,- Ft összeget mint önerőt biztosít az Erzsébeti Spartacus Munkás Testedző Kör Sportegyesület részére önként vállalt feladatként, a kötelező feladatai ellátásának veszélyeztetése nélkül a 2020. évi költségvetésében.

V. felkéri a polgármestert, hogy az Erzsébeti Spartacus Munkás Testedző Kör Sportegyesület által elvégzett felújítások, beruházások térítésmentes
önkormányzati tulajdonba vételével kapcsolatos megállapodás tervezetét – az esetlegesen szükséges, a térítésmentes átadás-átvétellel összefüggésben fennálló költségek megtérítésének fedezetére vonatkozó javaslattal együtt – terjessze a felújítások, beruházások megvalósítását követően a Képviselő-testület soron következő ülése elé.

VI. felkéri a polgármestert, hogy az önerő biztosítására vonatkozó szerződést – a TAO támogatás elnyeréséről szóló döntés kézhezvételét követően – készítse elő, és azt a Miniszterelnökség Támogatásokat Vizsgáló Irodának előzetes véleményezésre küldje meg.

VII. felkéri a polgármestert, hogy az ingatlant szolgáltatási koncessziós szerződés alapján az üzemeltető, az Erzsébeti Spartacus Munkás Testedző Körrel közösen vizsgálja meg, hogy a felújításkor milyen módon alakítható ki a sportcentrum területén a jégcsarnok környezetében plusz 8 - 12 parkolóhely, és ennek terveit terjessze be a képviselő-testület 2019. június 6-ai ülésére.

1. felkéri a polgármestert, hogy a határozat végrehajtása érdekében a szükséges intézkedéseket tegye meg.

Felelős: Szabados Ákos polgármester

Határidő: adott

***24. napirendi pont:*** Javaslat az Országos Görpark Programban való részvételre

Előadó: Szabados Ákos polgármester

Szabados Ákos: Megnyitja a napirendi pontot. Kéri a bizottságok véleményét.

Marton Sándorné: A Pénzügyi Bizottság az előterjesztést tárgyalásra alkalmasnak tartotta.

Somodi Klára: Az Egészségügyi és Sportbizottság az előterjesztést tárgyalásra alkalmasnak tartotta, mert a helyszín nem volt teljesen megfelelő. A bizottság kísérletet tett különböző helyszínek megjelölésére, mint például a Zodony utca. A későbbiekben a Környezetvédelmi és Városfejlesztési Bizottság is keresett egy másik helyszínt ennek a Görparknak, Ők pedig a Gubacsi híd lábánál a Duna-parton, illetve a Vasútsoron jelölték meg az új helyszínt.

Mach Péter: A Környezetvédelmi és Városfejlesztési Bizottság is tárgyalásra alkalmasnak tartotta az előterjesztést.

Juhász Lajosné: Tájékoztatja a képviselő-testületet, hogy Révész Máriusszal történt telefonos megbeszélés alapján elég egy szándéknyilatkozat, amennyiben a képviselő-testület beleegyezik abba, illetve határozatot hoz arról, hogy Pesterzsébetnek kell ez a Görpark program. Most nem kell megjelölni konkrét helyszínt, elég később megtenni azt. 2019. április 30-ra elég, ha a szándéknyilatkozatot benyújtja az önkormányzat.

Szabados Ákos: Megköszöni Juhász Lajosnénak az információt. Ennek alapján javasolja, hogy szándéknyilatkozatot fogadjon el a képviselő-testület, majd a későbbiek során a bizottság a hivatallal közösen vizsgálja meg annak a lehetőségét – a lehető legrövidebb idő alatt, – hogy hol van az a helyszín, amely mindenki számára elfogadható.

Mach Péter: Meg fogja szavazni a szándéknyilatkozatot, de első olvasatra nem talált olyan helyszínt a Gubacsi híd északi lábánál, amely közösségi közlekedéssel könnyen megközelíthető volna akár a városközpontból, akár más lakótelepekről, és nincs olyan zajhatással, ami ne zavarná az embereket. Nem látja, hogy ha eddig nem jutottak előrébb, akkor hogyan fognak helyszínt találni. Természetesen támogatja, hogy pályázzanak egy olyan dologra, amit nem fognak tudni megvalósítani.

Szabados Ákos: Megállapítja, hogy a napirendi pont kapcsán több kérdés, hozzászólás nem hangzik el, a vitát lezárja.

Szavazásra teszi fel az előterjesztésben szereplő határozati javaslat elfogadását azzal a módosítással, hogy a I. pontban csak azt rögzítsék, hogy részt kívánnak venni az Országos Görpark Programban.

Megállapítja, hogy a jelenlévő 17 képviselő 16 igen 1 nem 0 tartózkodással elfogadja azt.

**089/2019. (IV.11.) Ök. sz. határozat**

a Képviselő-testület

1. részt kíván venni az Országos Görpark Programban.

II. a görpark megvalósítása érdekében bruttó 12.700.000,- Ft összegű támogatást igényel, melynek elnyerése esetére vállalja a görpark funkció szerinti
fenntartását, karbantartását és üzemeltetését az átadástól számított 5 éves
időtartamig, és biztosítja a görpark ingyenes és korlátozás nélküli használatát.

1. vállalja, hogy támogatás elnyerése esetén a parkot 2020. június 30. napjáig átadja és vállalja, hogy a megvalósítás érdekében a létesítmény tervezésére 400.000,- Ft+áfa, a kivitelezésre pedig 10.000.000,- Ft+áfa összegű előirányzatot biztosít 2020. évi költségvetésében.
2. felkéri a polgármestert, hogy a programban való részvétel érdekében
szándéknyilatkozatát nyújtsa be az Emberi Erőforrások Minisztériumához.

Felelős: Szabados Ákos polgármester

Határidő: szándéknyilatkozat benyújtására: 2019. április 30.

 előirányzat biztosítására: 2020. évi költségvetés tervezésekor

***25. napirendi pont:*** Javaslat a településkép védelméről szóló rendelet megalkotására

Előadó: Szabados Ákos polgármester

Szabados Ákos: Megnyitja a napirendi pontot. Kéri a bizottságok véleményét.

Rostagni Attila: A Jogi, Igazgatási és Közbiztonsági Bizottság kéri az előterjesztésben szereplő rendelettervezet elfogadását.

Csaszny Márton: A Gazdasági Bizottság javasolja, hogy első olvasatként tárgyalja a testület az előterjesztést, mivel méretében… bár R. Takács Eszter főépítész asszony szerint nem sok a változtatás benne, de új szerkezetben van, és elég nagy méretű ez a rendelet. Javasolják, hogy egy a soron következő ülésen fogadják el a rendelettervezetet.

Mach Péter: A Környezetvédelmi és Városfejlesztési Bizottság kéri, hogy a soron következő testületi ülésen újra tárgyalják ezt a napirendi pontot.

Szabados Ákos: R. Takács Eszter főépítész észrevételét kéri az elhangzott bizottsági vélemények alapján.

R. Takács Eszter: Véleménye szerint a főváros szempontjából nem jelent problémát, ha az előterjesztés megtárgyalását elhalasztják egy hónappal.

Szabados Ákos: Megállapítja, hogy a napirendi pont kapcsán több kérdés, hozzászólás nem hangzik el.

Szavazásra teszi fel annak elfogadását, hogy a „Javaslat a településkép védelméről szóló rendelet megalkotására” című előterjesztést a mai napon nem tárgyalja, a képviselő-testület soron következő ülésén, 2019-május 9-én tárgyalja meg azt.

Megállapítja, hogy a jelenlévő 17 képviselő 16 igen 0 nem 1 tartózkodással elfogadja azt.

**090/2019. (IV.11.) Ök. sz. határozat**

a Képviselő-testület

„Javaslat a településkép védelméről szóló rendelet megalkotására” című előterjesztést a 2019. április 11-ei ülésén nem tárgyalja, azt a 2019-május 9-ei ülésére elnapolja.

***26. napirendi pont:*** Bizottságok beszámolói, tagcserék, kérdések, bejelentések, interpellációk

 Előadó: Bizottsági elnökök, tanácsnokok, képviselők

Szabados Ákos: Megnyitja a napirendi pontot.

Fekete Katalin: Tájékoztatja a képviselő-testület tagjait, hogy az Oktatási, Kulturális, Ifjúsági és Informatikai Bizottság a kitüntető címek odaítélésénél a kiváló közalkalmazott, és az év közalkalmazottja, valamint az év pedagógusa kitüntetésről döntött, továbbá a pályázati pénzeket, a kulturális céltartalékot felosztotta.

A kiserdő területén harmadszor rendeztek takarítást. Az első két alkalommal civil szervezet, a harmadik alkalommal pedig a Szociális Foglalkoztató szervezte meg azt. Megköszöni a takarításra vonatkozó szervezést. Nagyjából sikerült a kiserdőt kitakarítani. Iszonyatos sok szemét gyűlt össze a télen. Sajnálattal észlelték, hogy a kiserdő sarkán lévő garázsoknál ismét tettek le szemetet. A lakosság kéri, hogy ezt a környéket is kamerázza be az önkormányzat. Ebben a témában felvette a kapcsolatot Puskás Péter Pál Rendvédelmi osztályvezetővel. Kéri a képviselő-testület segítségét, támogatását, mert felháborító, ami ott folyik.

Csaszny Márton: Pesterzsébet Környezetvédelméért Közalapítvány nevében segítséget kér. Hamarosan lejár a közterülethasználati szerződés a környezetvédelmi szempontból „felhívó” plakáthelyre vonatkozóan. A tavalyi évben is, és jelenleg is folyamatban a plakáthelyek frissítése. Szeretnének új helyszíneket is bevonni, ehhez kéri a testület segítségét. Amennyiben valaki tud olyan helyszínt, ahol egy színesebb, figyelmeztető tábla segítséget jelenthet, rajta a Rendvédelmi Osztály elérhetőségével, kéri, hogy jelezze. Ezeknek a „felhívó” plakáthelyeknek a haszna, hogy ha valaki frissen észreveszi a szemetelést, akár azonnal tudja értesíteni a Rendvédelmi Osztályt. Amennyiben valaki ilyen helyszínt javasol felállítani, akkor azt természetesen az engedélykérelembe beépítik, s ahogy az anyagi lehetőségek engedik, úgy oda táblát is helyeznek ki.

Somodi Klára: Mindenkinek tudomása van arról, hogy nem túl régen milyen katasztrófa történt a választókörzetében, a Helsinki utca 5-nél. Az ott lakók, illetve a tűz és víz által károsultak köszönetét tolmácsolja a hivatalnak, illetve Szabados Ákos polgármesternek. Nagyon sok segítséget kaptak, kapnak a károsultak a mai napig. Bízik benne, hogy hamarosan mindenki visszatérhet a lakhelyére.

Mach Péter: Az M3-as metró déli szakászának a felújítása együtt érkezett az M5-ös autópálya lehajtójának szélesítésével, és az M0-és körgyűrű felújítása is még mindig zajlik. Érezhetően a teljes Soroksári utat, illetve a Topánka utcától Pesterzsébet jó néhány útszakaszát érintik ezek. A közösségi közlekedés szempontjából első olvasatban szerencsére nem romlott a centrumba való bejutás lehetősége, sőt az S25-ös, valamint a 223M busz segítségével a pesterzsébetieknek gyorsabb, kényelmesebb lett a bejutás a belvárosba. Ennek ellenére már most érkezett néhány panasz a közösségi közlekedésre vonatkozóan. Például, aki a 23E buszt használta a kerületen belüli közlekedésre, az most hátrányos helyzetbe került. A hivatal figyelmébe ajánlja, hogy kérjék ki a kerületi lakosok véleményét úgy április végén, hogy milyen tapasztalataik vannak a közlekedéssel kapcsolatosan. Amennyiben úgy érzik Pesterzsébeten, hogy valamilyen módosítást kell kérni a BKK-tól, akkor azt tegyék meg képviselő-testületi szinten. Mérjék fel, hogy a lakosokat rosszul érinti-e az M3-as metró felújítása. Láthatóan ez egy hosszú felújítási folyamat lesz, ha lassan is lép a BKK ez ügyben, akkor is legalább a szeptemberi tanévkezdésnél azokat a diákokat, akiket esetleg rosszul érint a mostani változás, akkor lehet rajtuk segíteni. Kéri a hivatal segítségét abban, hogy készüljön egy ilyen felmérés, és azt a Környezetvédelmi és Városfejlesztési Bizottság vegye ezt napirendjére.

Márkus Jánosné: Ismét jelzi, hogy a Mártírok útján a buszmegállók szemetesek. Napi szinten érkezik hozzá lakossági bejelentés ebben az ügyben. Ritkán takarítják a buszmegállókat, nem tudja hány alkalommal, vagy mikor takarítják azokat. Sajnos nem csak cigaretta csikkek, de sörös dobozokat, műanyag poharakat is eldobnak a megállókban. Lehet, hogy egy nagyobb szemetesedény is megoldás volna, vagy sűrűbben kellene takarítani a buszmegállókat.

Folyamatosan érkeznek a bejelentések arra vonatkozóan, hogy a „pillangók” egyre jobban kirajzottak, de nem csak Ők, hanem a drogárusok is.

A Nagysándor utcai lakosok jelezték problémájukat, miszerint 2019 január vége óta nincsen postásuk. Hetente egyszer kapnak levelet, a lejárt csekkeket csak úgy kapják meg ha a szolgáltatóktól kérik azokat.

Lakossági kérés volt, hogy közeledve a választáshoz tegyék lehetővé azt, hogy akik mozgóurnát igényeltek, azok szavazni is tudjanak, mert az elmúlt országgyűlési választások előtt, a népszavazás kapcsán nem tudtak szavazatukkal hozzájárulni a választáshoz. Tisztában van azzal, hogy az átjelentkezéssel szavazók az adott szavazókörben rengetegen voltak. A szavazás napján többen bejelentették mozgóurna igényüket, de nem mentek ki hozzájuk. Remélhetőleg ezt most jobban sikerül megvalósítani annak érdekében, hogy mindenki tudja az állampolgári jogát érvényesíteni.

Szabados Ákos: A buszmegállókkal kapcsolatos bejelentés kapcsán elmondja, hogy a hivatal folyamatosan bombázza a BKV-t azzal, hogy takarítsák rendszeresebben a buszmegállókat. Ennek ellenére jól látszik, hogy a frekventált helyen lévő buszmegállók, Topánka utca, a Csarnok környéke, a Jókai Mór utcai villamos és buszmegállók, a Mártírok útján elsősorban az iskolák környékén, de ebből is inkább a Gyulai István Általános Iskolánál lévő, illetve a Balassa utcánál lévő buszmegállók azok, amelyek elviselhetetlen állapotba kerültek. Személy szerint kérte a hivatal illetékes osztályát és a Szociális Foglalkoztatót, hogy hiába nem az önkormányzat feladata a buszmegállók takarítása, de próbáljanak meg valamilyen módon elsősorban ezekre a leginkább frekventált helyen lévő, nagykapacitású buszmegállókra úgy ránézni, hogy ha nem is napi rendszerességgel, de legalább hetente takarítsák ki a buszmegállót és annak közvetlen környékét. Nem tudja az okát annak, hogy miért történik ez, miközben a buszmegállókban nem is lehetne dohányozni. Sajnos ezt a szabályt nem tudják betartatni, nincs annyi közterületfelügyelő, a rendőrség nyilvánvalóan nem fog tudni ebben részt venni. Hiába a szabály, az látható, hogy ennek mindenki fittyet hány. Mindenki szeretne egyébként tisztaságot, de Ő maga semmit nem tesz ezért. Úgy gondolja, hogy az önkormányzatnak kellene helyben, valamilyen programot elindítani a lakosság körében, hogy egymásra odafigyeljenek, figyelmeztetni azokat, akikkel együtt utaznak, talán kulturáltabban kellene egy kicsit viselkedni. Tisztában van azzal, hogy ez nem egyszerű, és akkor még nem beszélt a buszok tisztaságáról, ami szintén hagy némi kívánni valót maga után. Régebben lehetett olyat látni, hogy valaki kesztyűt használ – nem csak télen – hanem egyéb okok miatt, s véleménye szerint lassan, ha valaki nem akar komoly fertőzést kapni, akkor annak a buszon, villamoson is valamilyen kesztyűben lesz célszerű közlekednie.

Komoróczy László: Ma délelőtt érkezett hozzá két olyan bejelentés, amelyet érdemes vizsgálni. Ezt majd írásban is elküldi az illetékes osztálynak is. Az egyik bejelentés, hogy alakítsanak ki zebrát a Vörösmarty térnél lévő kispiacnál a villamosmegálló és a piac bejárata között. Ez nemcsak egy egyszerű zebrát jelentene, ha azt szeretnék, hogy használja is a lakosság, ne pedig egy „U” alakú kerülőt tegyen, akkor ez pár méternyi aszfaltozást is jelent azért, hogy a járdákat összekösse a zebra.

Nem tudja, hogy a villamos megálló felszálló helyszínei kinek a tulajdonában vannak, de a Vörösmarty térnél lévő megállóban macskaköves felszín van a megállóban, amely összetöredezett. A lakosság kéri, hogy a hivatal aszfaltoztassa le ezt a területet, hogy ne legyen balesetveszélyes.

Marton Sándorné: A Baba utca és a Kossuth Gimnázium környékén ahogyan a diákok mennek a megállók felé elszórják a szemetet, ezért ezekre a környékekre kérik a lakók, hogy helyezzen el az önkormányzat szemetes állványokat.

A Baba utca 55-től kezdődően (a Nagysándor József utcától a Madách utcáig terjedő szakaszon) a járda annyira rossz állapotú, hogy ott már baleset is történt. Sőt a Baba u. 55-ös számról potyog a vakolat, és ez is nagyon balesetveszélyes.

A Wesselényi utcai parkolási gondokat már többször jelezte. Van ott egy kialakított mozgássérült parkoló is. A lakók arról panaszkodnak, hogy nem tudnak megállni a lakásuk környékén, a látogatók nem tudnak megállni az utcában. Kéri, hogy a parkolási lehetőséget valahogyan oldják meg a Török Fl. utca Virág B. utca közötti szakaszon, ahol egy vendéglátóhely, egy autószerelő műhely is található. Itt mindig sok autó áll, ami miatt azon a környéken nem tudnak az ott lakók megállni.

A Berkenye u. 7. szám előtt továbbra is gondot okoz, hogy amióta megnyitották a parkolót az orvosi rendelőnél az említett ház előtt nagy a forgalom. Ott járda sincs. Ezt a lakók nehezményezik, nem tudja milyen intézkedést lehetne tenni a helyzet javítása érdekében.

A hiányzó utcatáblák elhelyezését köszöni, a lakók is nagyon hálásak érte.

*/Nemesné Németh Judit képviselő 1549-kor elhagyja az üléstermet./*

Nemes László: Sajnálattal közli a képviselő-testülettel, hogy elhunyt Szabados Kálmán Jánosné, aki a Szociális Bizottság tagja volt. A Szociális Bizottság megüresedett helyére Jágerné Molnár Juliannát javasolja megválasztani. A hölgy jelen van az ülésen, amennyiben a képviselő-testület megszavazza delegálását, abban az esetben esküt is tud tenni.

Szabados Ákos: Szavazásra teszi fel Szabados Kálmán Jánosné nem képviselői bizottsági tag elhalálozása miatt a Szociális Bizottság nem képviselői bizottsági tagjaként Jágerné Molnár Julianna megválasztásának elfogadását.

Megállapítja, hogy a jelenlévő 16 képviselő 15 igen 0 nem 0 tartózkodással elfogadja azt.

*(Völgyesi Krisztián képviselő úr jelen van az ülésteremben, de nem szavaz.)*

**091/2019. (IV. 11.) Ök. sz. határozat**

a Képviselő-testület

1./ Szabados Kálmán Jánosné halála miatt megválasztja Jágerné Molnár Juliannát a Szociális Bizottság nem képviselői tagjának.

2./ utasítja a polgármestert a szükséges intézkedések megtételére.

Határidő: azonnal

Felelős: Szabados Ákos polgármester

Szabados Ákos: Tájékoztatásul elmondja, hogy a most megválasztott Jágerné Molnár Juliannától, a Szociális Bizottság nem képviselő bizottsági tagjától a képviselő-testületi ülés végén veszi le az esküt.

Kaiser György: A Soroksári út – Határ Út – Illatos út külső sávjait átminősítették buszsávvá. Az eddig sem egyszerű reggeli órákban történő belvárosba való bejutást ez még inkább megnehezítette. Az amúgy tizenöt perces út jelenleg negyven-ötven percnél tart. A környező utakon próbálnak az autósok egérutat nyerni, így azok az utak is bedugultak. Egyszerűen a helyzet katasztrofális. Saját tapasztalata alapján mondja ezt, hiszen a gyermekeit is a belvárosba hordja iskolába, és Ő is bent dolgozik. Biztos, hogy sok ezer pesterzsébeti kénytelen autóval menni a városba. Ezt az intézkedést nem igazán érti, ezen a szakaszon eddig nem volt dugó a város felé, a buszok is be tudtak jutni, legalább az Illatos útig el lehetet jutni autóval normál tempóban. Most már a Határ útnál áll a sor. Tudja, hogy nem sok esély van ennek megváltoztatására, de mindenesetre egy próbát megér, hogy jelezzék ezt a gondot a fővárosnak. Nem kerületi illetőség, illetve nem Pesterzsébet területén van a felújítás, de nagyon sokakat érint. Az Illatos út végén is olyan forgalomszervezés van, hogy a… a Gubacsi út végén nem lehet balra kanyarodni a Vágóhíd felé. Ott is teljes zűrzavar van, össze-vissza kanyarognak az autók. Kéri, hogy ezt jelezzék az illetékesek felé.

*/Nemesné Németh Judit képviselő asszony 1554-kor visszatér az ülésterembe./*

Völgyesi Krisztián: A Baross utca – Topánka utcai kereszteződésben lévő buszmegállóval kapcsolatosan megjegyzi, hogy az elkészült fedett buszváró, amely szép nagy lett, polikarbonát tetőt kapott, viszont az oldalán és a hátulján nincsen semmi. Javasolja, hogy legyen a buszvárónak oldala és hátulja is, mert ez így nem védi az utasokat sem az esőtől, sem a naptól. Leginkább jelenleg csak egy dísz ott a buszmegállóban.

Mach Péter: Kaiser György képviselő hozzászólására reagálva elmondja, hogy azért javasolta azt, hogy a 2019. május 9-ei képviselő-testületi ülésre vegyék napirendre ezt a témát, mert nem először fordul elő, hogy ezt a sávot megnyitják a buszoknak, s elzárják az autóforgalom elől. Nagyjából az M0-ás felújításának kezdetekor is megtörtént és minden olyan esetben, amikor a BKK és a KÖZÚT Zrt. végiggondolja azt, hogy milyen közlekedési móddal lehet bejutni a városba. Az biztos, hogy aki közösségi közlekedéssel megy be a városba, az most nem jut be sokkal lassabban, mint eddig, és ennek például feltétele az, hogy a 223M és a 23E, és a volánbuszok is a buszsávon tudjanak közlekedni. Ez tényleg nagy segítség. Gyakran jár a városba közösségi közlekedéssel, bár mostanában inkább vonattal, de azért a 23E járatot is használja. Látszik, hogy a taxisok és a buszok tudnak közlekedni, míg most gépjárművel bejutni a városba valóban 40-45 percet vesz igénybe. Véleménye szerint mielőtt Szabados Ákos polgármester levelet írna, érdemes lenne ezt szakmai szempontból is megnézni.

Szabados Ákos: A képviselők nagy többsége hallotta már a hírt, illetve a saját szemével is láthatta, hogy a Klapka téri templom felújítása befejeződött. Az avatása is megtörtént, amelyen részt vett Magyarország miniszterelnöke is. Köszönetet mondott az együttműködésért, amit az önkormányzat tanúsított a gyülekezettel. Külön kiemelték az önkormányzat támogatását és segítőkészségét ebben a komoly munkában. Javasolja, hogy ne csak kívülről, hanem belülről is vegyék szemügyre a képviselők a templomot. Kifejezetten szép és elegáns lett az épület belső díszítése, a bútorzat valamennyiük közös büszkesége függetlenül attól, hogy reformátusok, avagy nem. Ez a templom a környék ékessége lett. Reményét fejezi ki, hogy az a fejlődés, ami ott elindult, olyan értelemben is, hogy a lepukkant mozi épületből szép kiállító termet sikerült csinálni, illetve a futballpálya a lehetőségekhez képest folyamatosan épül és szépül. A Klapka téri templom körül még a parkot kellene rendbe hozni. Úgy gondolja, hogy ez komoly előrelépés mindenki számára.

Tájékoztatja a jelenlévőket arról, hogy ahhoz, hogy Jágerné Molnár Julianna teljes jogú tagjává váljon az önkormányzat Szociális Bizottságának, mint leendő nem képviselő tagnak - a jogszabályok szerint a képviselő-testület jelenlétében - esküt kell tennie.

Leveszi az esküt a megválasztott külsős bizottsági tagtól. *(*Jágerné Molnár Julianna*.)*

*Az eskütétel szövege:*

 *„Én, ……………………………….. becsületemre és lelkiismeretemre fogadom, hogy Magyarországhoz és annak Alaptörvényéhez hű leszek; jogszabályait megtartom és másokkal is megtartatom; a „Szociális Bizottság nem képviselő tagjaként” tisztségemből eredő feladataimat Budapest Főváros XX. kerület Pesterzsébet fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom.*

*(Az eskütevő meggyőződése szerint)*

*Isten engem úgy segéljen!”*

*(Az esküokmány a jegyzőkönyvhöz csatolva.)*

Szabados Ákos: Eredményes munkát kíván a Szociális Bizottság újonnan megválasztott tagjának. Megköszöni a részvételt az ülést bezárja.

*/Az ülés 1601-kor ért véget./*

K.m.f.

 **Szabados Ákos**  **dr. Demjanovich Orsolya**

 polgármester jegyző